Fondyans Kemeneth Kernow - Cornwall Community Foundation\nY’n vledhen 1999 bagas a skoodhyoryon a selyas an Trest Anserghek Kernow (The Cornwall Independent Trust), wosa aswon an edhom a ri lev dhe’n dus y’n gemeneth esa ow pewa yn-dann strivya, ha fondya fenten anserghek a arghasans rag omweres yn Kernow ha Syllan. Y’n vledhen 2003 an Arghas eth ha bos Fondyans Kemeneth Kernow (FKK), ow pesya gans an ober ma ha skoodhya ober dhe wellhe adhyskans, yeghes – ha korfek ha brysel; ha’n difres a voghosogneth ha kleves. FKK re ros £13m dhe’n gemeneth dres an 19 bledhen kyns, moy ages 6000 ragdres leel re dhegemeras les yn Kernow hag Enesek Syllan.\nAvel kowethas anserghek ni a wra fydhya war agas donesonow dh’agan arghasa ha ni a bes displegya, mentena ha kressya agan gallos dhe ri grontow, rag bagasow kemenethek hag unigynnow yn Kernow.


Teylu a gigdebroryon yw an usviles, gwrys a beder eghen. Hevelep dhe gathes yn filogenynnek, mes dhe geun a rann aga semlant hag omdhegyans, usviles a drig war an nor, ow ponya dhe gachya aga boos. Esplegys o usviles nans yw 22 milvil a vledhynnyow. Nans yw 15 milvil bledhen, rennys o usviles dhe dhew isteylu, Protelinae, hevelep dhe geun byghan, a dheber termytow (ha treweythyow hwesker erel), ha'n Hyaeninae, a dheber eskern karyn ladhys po gans enevales erel kepar ha lewyon ha lewpardes, po gansa aga honan. An usvil breghys yn arbennek yw helghor da, hag i a wra helghya y honan, po yn bagasow byghan ha meur.\nAn usvil dor yw an unnik esel a'n isteylu Protelinae. Ev a drig yn Afrika Dhyghow hag Est. Termytow yw y voos, herwydh usadow, mes treweythyow hwesker erel. Nyns usi usviles dor a dheber kig nevra. Gwell yw gansa pryskdir ha gwelstir, heb menedhyow. Y hanow yn Sowsnek, aardwolf a styr 'dor-bleydh' y'n yeth Afrikaans\nLast edited on 7 Ebrel 2022, at 11:52\nDiwettha golegyans an folen ma a veu an 7 Ebrel 2022, dhe 11:52.


Titus 2 (ABK) - Bible Society\nTitus 2 ABK\nDyski Dyskas Yagh\n1Mes ty, lavar an pyth a dhesedh dhe dhyskas yagh, 2tus koth dhe vos divedhow, sad, fur, yagh yn fydh, yn kerensa, hag yn perthyans.\n3Y'n keth vaner lavar dhe'n benynes koth mayth omdhokkons dell dhegoedh dhe sansoleth heb sklandra, heb bos kethesow dhe veur a win, mes dyskadoresow a'n pyth yw da, 4may tyskons an benynes yowynk dhe gara aga gour ha'ga fleghes, 5dhe vos fur, chast, bysi y'n chi, gostydh orth aga gour i, ma na vo ger Duw despitys.\n6Y'n keth vaner gwra keski an wer yowynka may fons fur. 7Yn pup-tra omdhiskwa yn patron gwriansow da, glander y'th tyskas, sevureth, 8kows yagh, divlam may fo eskar shamys heb kavoes travyth drog dhe leverel a-dro dhyn.\n9Gwra keski kethwesyon may fons gostydh dh'aga mestrysi yn pup-tra, dhe blegya yn ta heb dadhel, 10heb ladra, mes ow tiskwedhes pub lelder da, mayth afinnons dyskas Duw agan Selwador yn pup-tra.\n11Rag gras Duw re omdhiskwedhas, ow tri selwyans dhe bub den oll 12orth agan dyski may hwryllyn hepkorr ansansoleth ha drokhwansow an bys, ha bewa gans doethter, gwiryon ha sans y'n oes ma, 13ow kortos an govenek gwynnvys ha'n omdhiskwedhyans a'n splannder a'n Duw meur ha'gan Selwador Krist Yesu, 14neb a omros ragon ni may hwrella agan dasprena dhiworth pub ober dilagha ha glanhe ragdho pobel dh'y berghennogeth y honan, diwysyk yn gwriansow da.\n15Gwra derivas an taklow ma, hag ynnia ha keredhi gans pub awtorita. Na wres denvyth dha dhispresya.


1s² 2s² 2p⁶, [He] 2s² 2p⁶\nperiod 2, bagas 18\nElven gymyk yw neon, niver 10 y'n Vosen Beriodek. Y furvell gymyk yw Ne. An hanow a dheu dhyworth an ger Greka neos, ow styrya nowydh. Gass didhregynnus yw, heb rann y'n korf denel, drefen ny dhasober gans elvennow erel. Yn 1898, yn Kolji Pennskol, Loundres, William Ramsay ha Morris Travers a enyshas an gass krypton. Byttegens i re wrug gwaytyas gass moy skav. Yn mis Metheven y'n keth bledhen, i a wrug moy a hwithrans, ha'n tro ma y tiskudhsons gass nowydh hag a dheuth yn kynsa orth argon soled ethenna. Pan veu gorrys an gass yn spektrometer, i a sowdhenas drefen an golow rudh bryntin.\nAskorrys yw neon dhyworth ayr linyel dre dhistyllyans rannrivek (Sowsnek: fractional distillation), nebes tonnasow pub bledhen. An chif devnydh yw arwodhow neon, ha golowysi niwl ynwedh. Gwrys veu an arwodh neon kynsa gans Georges Claude yn 1910, ha kyns pell usys ens gans an diwysyans argemynna. Usys yw avel lin yeynhe tempredhow isel. Nyns yw y dempredh mar isel avel heliom (-246°C yn le -269°C), mes lin yeynhe moy effeythadow yw.\nPoos atomek neon yw 20.18, y boynt teudhi yw -249°C ha'y boynt bryjyon yw -246°C. Y dhosedh yw 0.9g an liter. Gass diliw, anvlasus yw neon. Ny dhasober gans elvennow erel vytholl.\nJ.Norman Collie a leveris y vos diskudhyor neon ynwedh. Ny wodhon a-dro dhe wiryonedh hemma, mes den pur dhidheurek o yn neb kas. Ev a wrug an skeusen dewyn-X gynsa, krambler a vri veu yn menydhyow Alban, ha leverir Conan Doyle dhe skrifa character Sherlock Holmes a-dro dhodho.\nDevnydh neon avel lin yeynhe\nGolowysi neon yn Tokyo, Nihon\nSyr William Ramsay\nDiwettha golegyans an folen ma a veu an 16 Ebrel 2022, dhe 20:14.


Compare Bible readings for 2 Korinth 2 in the ABK and the ESV - Bible Society\n2 Korinth2 ABK\n1Ytho, my a erviras hemma: na dhen vy dhywgh arta yn keudh. 2Rag mara'gas keudhav, piw eus neb a'm heudhha, marnas ev yw keudhys genev vy? 3My a skrifas poran kepar dell wrug, ma na'm be keudh, pan dheffen vy, dhiworth an re may tegoedh dhedha ow heudhhe, rag yma fydhyans dhymm ynnowgh, ow joy dhe vos agas joy hwi oll. 4My a skrifas dhywgh a alar meur ha fienasow kolonn ha gans meur a dhagrow; ny wrug vy henna may fewgh hwi keudhys, mes mayth aswonnewgh an gerensa pur vras hag a'm beus ragowgh.\nGevyans rag an Kammwrier\n5Mes, mar keudhis nebonan, ny'm keudhis evy, mes yn rann (ny vynnav meurhe an dra) ev re'gas keudhis hwi oll. 6An kessydhyans ma gans an rann vrassa a'n dus yw lowr rag den a'n par na; 7ytho lemmyn, yn le henna y tegoedh dhywgh gava dhodho ha'y gonfortya, ma na ve den a'n par na fethys dre alar re vras; 8rakhenna my a'gas pys a afia agas kerensa dhodho; 9rag hemm yw an acheson may skrifis vy: rag previ agas gnas, ha godhvos mars owgh hwi gostydh yn pup-tra. 10Lemmyn, dhe neb a evowgh neppyth, my ynwedh a'n gwra; rag mar kwrugavy gava neppyth, my ynwedh re'n gavas ragowgh hwi yn golok Krist, 11ma na wrella Satnas agan treylya dh'y les y honan; rag nyns on ni heb godhvos a-dro dh'y dowlow.\nFienasow Powl ha'y Heudhder\n12Pan dheuth vy dhe Troas rag aweyl Krist, daras a veu igerys dhymm gans an Arloedh; 13mes ny'm beu powes a'm spyrys pan na gevis Titus ow broder, ytho my a leveris farwell dhedha ha mos yn-rag dhe Masedonia.\n14Mes dhe Dhuw re bo grasow, neb a'gan hembronk pup-prys yn trygh2:14 yn trygh: Po yn y geskerdh trygh. yn Krist, ow lesa dredhon yn pub le odour an godhvos anodho; 15drefenn agan bos odour hweg Krist dhe Dhuw yn mysk an re ow pos selwys hag yn mysk an re usi ow mos dhe goll, 16dhe'n re ma odour a vernans dhe'n mernans, ha dhe'n re na odour a vewnans dhe vewnans. Piw yw da lowr rag an traow ma? 17Rag nyns on ni gwikoryon a er Duw, kepar ha lies; mes dell ve a lenduri, yn hwir dell ve dhiworth Duw, ha dherag Duw, ni a gews yn Krist.


Compare Bible readings for 1 Myghternedh 11 in the ABK and the BCN - Bible Society\n1 Myghternedh11 ABK\n1Myghtern Solomon a gara lies benyn estren, keffrys ha myrgh Faro: Moabyadesow, Ammonyadesow, Edomyadesow, Sidonyadesow ha Hittyadesow, 2a genedhlow may leveris an ARLOEDH anedha dhe'n Ysraelysi, ‘Nyns ewgh yn priosoleth gansa, na nyns ons yn priosoleth genowgh; rag yn sertan i a dreyl dhe-ves agas kolonn dhe holya aga duwow’. Mes Solomon a lenas orth an re ma yn kerensa. 3Yn mysk y wragedh yth esa seyth kans pennseviges ha tri hans iswreg; ha'y wragedh a dreylyas dhe-ves y golonn. 4Rag pan o Solomon koth y wragedh a dreylyas dhe-ves y golonn war-lergh duwow erell; ha nyns o y golonn perfydh gans an ARLOEDH y Dhuw, par dell o kolonn y das Davydh. 5Rag Solomon a holya Ashtoreth duwes an Sidonysi ha Milkom pyth kasadow an Ammonysi. 6Ytho Solomon a wrug drog yn golok an ARLOEDH, ha ny holyas yn tien an ARLOEDH, par dell wrussa y das Davydh. 7Ena Solomon a dhrehevis tyller ughel rag Kemosh pyth kasadow an Ammonysi, war an menydh a'n duryen dhe Yerusalem. 8Ev a wrug an keth rag oll y wragedh estren, a offrynna ynkys hag a sakrifia dh'aga duwow.\n9Ena an ARLOEDH o serrys orth Solomon drefenn y golonn dhe dreylya dhe-ves a'n ARLOEDH, Duw Ysrael, re omdhiskwedhsa dhodho diwweyth, 10ha gorhemmynn dhodho war an dra ma na holya duwow erell; mes ny verkyas an pyth a worhemmynnis an ARLOEDH. 11Ytho an ARLOEDH a leveris dhe Solomon, ‘A-ban via henna dha vrys ha ny withsys ow hevambos na'm ordenansow a worhemmynnis dhis, my a derr an wlaskor a-dhiworthis ha'y ri dhe'th was. 12Byttegyns a wovis dha das Davydh ny'n gwrav y'th dydhyow; my a'n terr a leuv dha vab. 13Saw ny dorrav an wlaskor oll; my a re unn loeth dhe'th vab a-barth ow gwas Davydh hag a-barth Yerusalem, re dhewisis.’\n14Ena an ARLOEDH a dhrehevis eskar erbynn Solomon, Hadad an Edomyas, a deylu ryel Edom. 15Rag pan esa Davydh yn Edom, ha Yoab an kaslewydh eth dhe ynkleudhyas an re varow, ev a ladhas pub gorreydh yn Edom. 16Yoab hag oll Ysrael a besyas ena hwegh mis bys pan ladhsa pub gorreydh yn Edom. 17Mes Hadad a fias dhe Ejyp gans re a'n Edomysi o wesyon y das. Ev o maw yowynk y'n termyn na. 18I eth yn-kerdh a Midyan ha dos dhe Paran; i a gemmeras gwer gansa a Paran ha dos dhe Ejyp, dhe Faro myghtern Ejyp, neb a ros chi ha boes dhodho, ha ri dhodho tir. 19Hadad a gavas favour meur yn golok Faro, may ros dhodho hwoer y wreg, an vyghternes Tahpenes. 20Hi a dhineythis dhodho y vab Genubath; Tahpenes a'n didhenas yn chi Faro; yth esa Genubath yn chi Faro yn mysk mebyon Faro. 21Pan glewas Hadad yn Ejyp bos Davydh marow ha bos marow Yoab kaslewydh an lu, Hadad a leveris dhe Faro, ‘Gas vy dhe dhiberth mayth ylliv dhe'm pow ow honan.’ 22Mes Faro a leveris dhodho, ‘Pandr'a fyll dhis may hwilydh mos dhe'th pow dha honan?’ Hag ev a leveris, ‘Travyth, mes gas vy dhe vones.’\n23Duw a sevis eskar arall erbynn Solomon, Rezon mab Elyada, re fias dhiworth y arloedh, Hadadezer myghtern Soba. 24Ev a guntellas gwer dhodho ha dos ha bos kapten bagas preydhoryon, wosa an ladhva gans Davydh; i eth dhe Damaskus ha triga ena ha gul dhodho bos myghtern yn Damaskus. 25Ev o eskar Ysrael dydhyow oll Solomon, ow kul dregynn kepar dell wrug Hadad; ev a dhispresyas Ysrael hag a reynyas war Edom.11:25 Edom Amendys war-lergh an Septuagint ha'n Syriek. Ebrow Aram.\n26Yeroboam mab Nebat, Efraymyas a Sereda, was Solomon, ha hanow y vamm Serua, gwedhwes, a rebellyas erbynn an myghtern. 27Hemm yw an reson ev dhe rebellya erbynn an myghtern. Solomon a dhrehevis an Millo, ha degea an aswa yn fos sita y das Davydh. 28Yeroboam o gour pur alloesek, ha pan welas Solomon bos an gour yowynk diwysyk ev a'n gwrug rewler war oll an lavur konstrynys a ji Yosep. 29A-dro dhe'n termyn na, pan esa Yeroboam ow mos yn-mes a Yerusalem, an profoes Ahiya a Shilo a'n kavas war an fordh. Ahiya re omwisksa yn mantell nowydh. Yth esa aga dew aga honan yn pow igor. 30Ena Ahiya a dhalghennas an vantell nowydh esa warnodho ha'y skwardya yn dewdhek darn, 31ha leverel dhe Yeroboam: Kemmer dhis deg darn; rag yndellma y lever an ARLOEDH, Duw Ysrael, ‘Otta, my a skward gwlaskor Ysrael a-dhiworth gavel Solomon, ha ri dhis deg loeth. 32Ev a'n jevydh unn loeth, a-barth ow gwas Davydh hag a-barth Yerusalem, an sita re dhewisis yn-mes a'n loethow oll a Ysrael. 33Hemm yw drefenn ev dhe'm eskasa ha gordhya Ashtoreth duwes an Sidonysi, Kemosh duw Moab, ha Milkom duw an Ammonysi, ha ny gerdhas yn ow fordhow, ow kul an pyth yw ewn yn ow golok ha gwitha ow ordenansow ha'm breusow, dell wrug y das Davydh. 34Byttegyns ny gemmerav an wlaskor oll a'y leuv mes my a'n sett avel pennsevik oll dydhyow y vewnans, a-barth ow gwas Davydh, neb a dhewisis, neb a withas ow gorhemmynnow ha'm ordenansow; 35mes my a gemmer an wlaskor ma a-dhiworth y vab ha'y ri dhis, an deg loeth. 36Mes dh'y vab my a re unn loeth, ma'n jevydh prest ow gwas Davydh lugarn a-ragov yn Yerusalem, an sita may tewisis vy gorra ow hanow ynni. 37Ha ty, my a'th kemmer dhe reynya war bup-tra a dhesir dha enev; ty a vydh myghtern war Ysrael. 38Mar koslowydh orth pup-tra a worhemmynnav dhis, kerdhes yn ow fordhow, ha gul an pyth yw ewn yn ow golok ow kwitha ow ordenansow hag ow gorhemmynnow, dell wrug ow gwas Davydh, my a vydh genes, ha ty a dhrehav chi sur, par dell dhrehevis rag Davydh, ha my a re Ysrael dhis. 39Rag an skila ma my a gessydh diyskynnysi Davydh, mes ny vydh bys vykken.’ 40Ytho Solomon a hwilas ladha Yeroboam; mes Yeroboam a fias dison dhe Ejyp, dhe Shishak myghtern Ejyp, hag yth esa yn Ejyp bys yn mernans Solomon.\n41Gwriansow erell Solomon, pup-tra a wrug, ha'y furneth, a nyns yns i skrifys yn Lyver Gwriansow Solomon? 42An termyn may reynyas Solomon yn Yerusalem war Ysrael oll o dew-ugens blydhen. 43Solomon a verwis hag a veu ynkleudhys yn sita y das Davydh; ha'y vab Rehoboam a reynyas yn y le.


Zekaria 14 (ABK) - Bible Society\nZekaria 14 ABK\nAn Omladh rag Yerusalem\n1Awotta, dydh a dheu rag an ARLOEDH, may fo rynnys dha breydh a-berth ynnos.\n2My a wra kuntell oll an kenedhlow erbynn Yerusalem rag kas; ha'n sita a vydh kemmerys, ha'n chiow pyllys, ha'n benynes defolys. Hanter an sita a dheu yn divroedh, mes an remenant ny vydh treghys dhe-ves dhiworth an sita.\n3Ena an ARLOEDH a dheu yn-mes, ha batalyas orth an kenedhlow na kepar dell wra batalyas yn dydh an gas. 4Ha'y dreys a wra sevel, y'n jydh na, war an menydh Oliv, usi a-rag Yerusalem dhe'n howldrevel, ha'n menydh Oliv a vydh folsys yn dew hanter a'n howldrevel dhe'n howlsedhes, nans fest bras; ha hanter an menydh a vydh removyes dhe'n kledh, ha hanter dhe'n dyghow. 5Hwi a wra fia dre nans ow menydhyow; rag nans an menydhyow a dhrehedh bys Asal. Hwi a wra fia dhe'n fo kepar dell fisowgh a-rag an dorgrys yn dydhyow Uzzia myghtern Yuda. Ena an ARLOEDH ow Duw a dheu, hag oll an syns genes.14:5 genes: War-lergh an Septuagint ganso.\n6Y'n jydh na ny vydh golow, na yeynder na rew.14:6 Amendys war-lergh an Septuagint. Ebrow ny vydh golow a daklow drudh. 7Y fydh unn jydh, aswonnys dhe'n ARLOEDH, heb naneyl dydhweyth na nosweyth, mes y fydh golow y'n gorthugher.\n8Y'n jydh na dowr bew a wra mos yn-mes dhiworth Yerusalem, hanter anodho dhe mor an howldrevel ha hanter anodho dhe mor an howlsedhes: y hwyrvydh yn hav hag yn gwav.\n9An ARLOEDH a vydh myghtern a-ugh oll an norvys. Y'n jydh na y fydh unn ARLOEDH, hag y hanow a vydh onan.\n10Oll an tir a dheu ha bos avel Araba14:10 avel Araba: Po avel plen sygh. dhiworth Geba dhe Rimmon, a'n dyghow dhe Yerusalem. Mes hi a vydh drehevys hag annedhys yn hy le, dhiworth Yet Benyamin dhe dyller an kynsa yet, dhe Yet an Gornell, ha dhiworth Tour Hananel dhe winwaskow an myghtern. 11Tus a wra triga ynni; ny vydh nevra arta sakrys dhe dhistruyans, mes Yerusalem a wra triga yn sawder.\n12Hemma a vydh an plag a wra an ARLOEDH y dhannvon dhe weskel oll an poblow re vatalyas orth Yerusalem; aga hig a beder hag i ow sevel war aga threys aga dewlagas a beder yn aga krawyow; ha'ga thaves a beder yn aga ganow. 13Y'n jydh na y fydh meur dheray dhiworth an ARLOEDH yn aga mysk. An eyl a dhalghenn leuv y gila, ha den a dhrehav y leuv erbynn y gentrevek. 14Ynwedh Yuda a wra omladh yn Yerusalem. Rychys oll an kenedhlow y'n kyrghynn a vydh kuntellys, owr, arghans, ha dillas, myns meur. 15Ytho y fydh plag haval dhe'n plag ma war an vergh, an mulyon, an kowrvergh, an asenes, hag oll an bestes y'n tyldow na.\n16Pubonan a vo gesys dhiworth oll an kenedhlow neb a dheuth erbynn Yerusalem a wra mos yn-bann a vlydhen dhe vlydhen dhe wordhya an Myghtern, ARLOEDH an luyow, ha dhe solempnya goel an skovvaow. 17An re na wrons mos yn-bann dhiworth teyluyow an norvys dhe Yerusalem dhe wordhya an Myghtern, ARLOEDH an luyow, ny's tevydh glaw warnedha. 18Mar ny wra teylu Ejyp mos yn-bann, na dos, warnedha y fydh an plag a wra an ARLOEDH y dhannvon war an kenedhlow na wrons mos yn-bann dhe solempnya goel an skovvaow. 19Hemma a vydh kessydhyans pegh Ejyp, ha kessydhyans oll an kenedhlow na wrons mos yn-bann dhe solempnya goel an skovvaow.\n20Y'n jydh na ‘Sansoleth dhe'n ARLOEDH’ a vydh war klegh an vergh, ha'n pottow yn chi an ARLOEDH a vydh avel an bollow a-rag an alter. 21Pub pott yn Yerusalem hag yn Yuda a vydh ‘Sansoleth dhe ARLOEDH an luyow’, ha pubonan a dheu dhe sakrifia a gemmer nebes anedha, ha kegi ynna; ha ny vydh Kananek14:21 Kananek: Po marchont. namoy y'n chi ARLOEDH an luyow.


Tobit 8 (ABK) - Bible Society\nTobit 8 ABK\nTobias a Feth an Jevan\n1Wosa i dhe worfenna dybri, i a ledyas Tobias a-ji dhedhi. 2Ha dell esa ow mos, ev a borthas kov a eryow Rafael, hag ev a gemmeras an regydh a ynkys ha gorra warnedha rann kolonn hag avi an pysk ha gul mog. 3Ha pan vlasas an jevan an ethenn, ev a fias dhe'n pella rann a Ejyp, ha'n el a'n kolmas.\n4Pan veu aga dew degeys a-ji war-barth, Tobias a sevis a'n gweli ha leverel, ‘Hwoer, sav, ha pysyn may kemmerro an Arloedh tregeredh warnan.’ 5Ha Tobias a dhallathas leverel,\n‘Bennigys osta, a Dhuw agan tasow,\nha benniges yw dha hanow sans ha gloryus bys vykken.\nRe'th vennikko an nevow ha'th kreaturs oll.\n6Ty a wrug Adam ha ri dhodho Eva y wreg\navel gweres ha skoedhyans.\nAnedha re dheuth an agh a dhenses.\nTy a leveris, “Nyns yw da bos den y honan;\ngwren gul gweres ragdho avello ev.”\n7Ha lemmyn, A Arloedh, nyns yw rag lust\ny kemmerav ow hwoer ma,\nmes gans lenduri.\nGront may kyffiv tregeredh\nha kothhe war-barth gensi.’\n8Ha hi a leveris ganso, ‘Amen.’ 9Ena i a goedhas yn kosk aga dew rag an nos.\n10Mes Raguel a sevis ha mos dhe balas bedh, gans an preder, ‘Martesen ev ynwedh a wra merwel.’ 11Ena Raguel eth a-berth yn y ji 12ha leverel dh'y wreg Edna, ‘Dannvon onan a'n maghtethyon dhe weles mars yw bew; ha mar nyns yw, gwren y ynkleudhyas heb denvyth dhe wodhvos yn y gever.’ 13Ytho an vaghteth a igoras an daras ha mos a-ji, ha'ga havoes agas dew yn kosk. 14Hag hi a dheuth yn-mes ha leverel dhedha y vos yn few. 15Ena Raguel a vennigas Duw ha leverel,\n‘Bennigys os ta, a Dhuw, gans pub bennath pur ha sans.\nRe'th vennikko dha syns ha dha greaturs oll;\nre'th vennikko oll dha eledh\nha dha bobel dhewisys bys vykken.\n16Bennigys os ta, drefenn ty dhe wul dhymm bos heudhik.\nNy hwarva dhymm par dell ownen vy;\nmes ty re'gan dyghtyas herwydh dha dregeredh meur.\n17Bennigys os ta, drefenn ty dhe dhiskwedhes truedh\nwar dhew flogh unn-dhineythys.\nDiskwa tregeredh dhedha, a Vester;\nha doro aga bewnans dhe geweras\nyn sawder gans lowender ha tregeredh.’\n18Ena ev a worhemmynnis orth y servysi dhe lenwel an bedh.\n19Ena ev a ros goel demmedhyans ragdha hag a dhuryas peswardhek dydh. 20Ha kyns bos deu dydhyow an goel, Raguel a leveris dhe Tobias gans ti na goedha dhodho diberth kyns bos gorfennys peswardhek dydh an goel demmedhyans, 21hag ena y koedha dhodho kemmeres hanter pythow Raguel ha dehweles yn sawder dh'y das, hag y fedha an remenant dhodho ‘Pan varwo ow gwreg ha my.’


Yoshua 22 ABK\n13Ena an Ysraelysi a dhannvonas an oferyas Finehas mab Eleazar dhe bow Gilead dhe'n Rewbenysi ha'n Gadysi ha dhe hanter-loeth Manasse, 14ha ganso deg penntern, unn penntern a bub loeth a Ysrael, ha pubonan penn chi aga thasow yn mysk kordhow Ysrael. 15I a dheuth dhe'n Rewbenysi, dhe'n Gadysi, ha dhe hanter-loeth Manasse dhe bow Gilead, hag yn-medhons dhedha, 16‘Yndellma y lever oll kuntelles an ARLOEDH, “Pyth yw an dislelder ma re wrussowgh erbynn Duw Ysrael ow treylya hedhyw dhiworth siwya an ARLOEDH, ow trehevel alter ragowgh agas honan hedhyw yn rebellyans erbynn an ARLOEDH? 17A ny veu lowr dhyn kammweyth Peor? Bys y'n jydh hedhyw ny omlanhasyn anodho, kyn teuth an plag war guntelles an ARLOEDH. 18Ha hedhyw hwi re dreylyas a siwya an ARLOEDH. Mar rebellyowgh erbynn an ARLOEDH hedhyw, serrys vydh a-vorow gans oll kuntelles Ysrael. 19Mes mars yw avlan tir agas perghennogeth, treusewgh dhe dir perghennogeth an ARLOEDH le may powes tabernakel an ARLOEDH, ha kemmerewgh rann ragowgh agas honan yn agan mysk. Saw na rebellyewgh erbynn an ARLOEDH na er agan pynn ni, ow trehevel ragowgh alter nag yw alter an ARLOEDH agan Duw. 20A ny veu Akan mab Zeragh dislel a-dro dhe'n taklow sakrys dhe dhistruans, hag yth esa sorr war oll kuntelles Ysrael? Ny veu ev an unn gour eth dhe goll rag y gammweyth.” ’\n21Ytho an Rewbenysi, ha'n Gadysi, ha hanter-loeth Manasse a worthybis ha leverel dhe bennow kordhow Ysrael, 22‘An Galloesek, Duw, an ARLOEDH, Duw an duwow! An ARLOEDH, ev a woer; ha re wodhvo Ysrael y honan! Mar pe hemma yn rebellyans po yn dislelder erbynn an ARLOEDH, na'n sparyewgh ni y'n jydh ma. 23Mar trehaffen ragon alter rag treylya a siwya an ARLOEDH, po mar kwrellen warnedhi offrynn leskys po offrynn greun po mar kwrellen warnedhi sakrifisow offrynnow kres, an ARLOEDH y honan a hwilsa agan kessydhya. 24Nansi, mes ni re wrug hemma rag own agas mebyon dhe leverel dh'agan mebyon ni y'n termyn a dheu, “Pyth yw agas kevrenn gans an ARLOEDH, Duw Ysrael? 25Rag an ARLOEDH re wrug an Yordan or yntra ni ha hwi, hwi Rewbenysi ha Gadysi; nyns eus dhywgh rann y'n ARLOEDH.” Ytho agas mebyon hwi a allsa lettya agan mebyon ni rag perthi own a'n ARLOEDH. 26Rakhenna ni a leveris, “Drehevyn lemmyn alter, na vydh rag offrynn leskys, na rag sakrifis, 27mes dhe vos dustunier yntra ni ha hwi, hag ynter agan henedhow war agan lergh, may hwren ni servis an ARLOEDH a-ragdho gans agan offrynnow leskys ha'gan sakrifisow ha'gan offrynnow kres; ma na lavarro agas mebyon dh'agan mebyon yn termyn a dheu, ‘Nyns eus dhywgh rann y'n ARLOEDH.’ ” 28Ni a brederis, Mar pe henna leverys dhyn ni po dh'agan henedh y'n termyn a dheu, ni a allsa leverel, “Mirewgh orth semlans alter an ARLOEDH, a wrug agan tasow, a-der rag offrynnow leskys, na rag sakrifis, mes avel dustunier yntra ni ha hwi.” 29Pell bedhes dhiworthyn ni defia an ARLOEDH, ha treylya y'n jydh ma a siwya an ARLOEDH rag drehevel alter rag offrynn leskys, offrynn, po sakrifis, nag yw alter an ARLOEDH agan Duw usi a-rag y dabernakel.’


Ysay 14 (ABK) - Bible Society\n1Rag an ARLOEDH a gemmer truedh a Yakob, ha dewis Ysrael arta, ha ri powes dhedha war aga thiredh. Alyons a jun gansa, ha glena orth chi Yakob. 2Poblow a's kemmer ha'ga dri dh'aga thyller aga honan. Chi Ysrael a's erit yn tir an ARLOEDH avel kethyon ha kethesow. I a wra dhe'n re a's kemmeras yn kethneth bos aga hethyon i, hag i a rewl an re a's arwaskas.\nKoedh Myghtern Babylon\n3Y'n jydh may hwra an ARLOEDH ri dhis powes dhiworth dha alar ha'th ankres ha dhiworth an ober kales a veus gwrys dhe lavurya ynno, 4ty a gemmer an kows ma yn-bann erbynn myghtern Babylon, ha leverel:\nFatell hedhis an turant!\nFatell hedhis an omsettyans!14:4 omsettyans: Amendys war-lergh an Syriek, an Targum, Qumran hag erell. Styr an Ebrow yw ankler.\n5An ARLOEDH re derris lorgh an debeles,\nan dernwelenn a rewloryon,\n6neb a weskis poblow yn sorr\ngans strokosow heb hedhi,\nhag yn konnar fetha kenedhlow\ngans arwask heb fronn.\n7Oll an norvys a bowes yn kosel;\ni a gri gans joy.\n8Meryw ynwedh a lowenha warnas,\nha kederwydh Lebanon:\n‘A-ban veus iselhes,\nny yskynn treghyas er agan pynn.’\n9Ifarn a-woeles yw amovys ragos,\ndhe'th vetya pan dheudh;\nev a dhifun spyrysyon an re varow ragos\noll myns a veu ledyoryon an norvys;\nev a dhrehav dhiworth aga thronys\noll myghternedh an kenedhlow.\n10I oll a'th worthyp\nha leverel dhis,\n‘Ty ynwedh yw ydhil avelon,\nty yw devedhys ha bos haval dhyn.’\n11Dha veuredh yw dres yn-nans dhe ifarn,\ngans son dha delynnow;\nyma gweli a gontron lesys yn-dannos,\nha pryves yw dha gudhans.\n12Fatell osta koedhys dhiworth nev,\nA Vorlowenn, mab an bora!\nTy re beu treghys dhe'n dor,\nneb a fethas kenedhlow.\n13Ty a leveris y'th kolonn,\n‘My a yskynn dhe nev;\nmy a dhrehav ow thron\na-ugh ster Duw;\nesedhys vydhav war venydh an kuntelles,\nyn pella rannow an gogledh;\n14my a yskynn a-ugh keyn an kommol;\nmy a vydh kepar ha'n Ughella.’14:14 kepar ha'n Ughella: Ebrow kepar hag Elyon.\n15Mes ty yw dres yn-nans dhe ifarn,\ndhe bella rannow an pytt.\n16An re a'th wel a hwither orthis\nha prederi ahanas:\n‘Yw hemma an gour a gryghyllis an nor,\nha wul dhe wlaskordhow krena,\n17neb a wrug an nor avel gwylvos,\nneb a dhomhwelas y sitys,\nha ny asas y brisnoryon dhe vos tre?’\n18Oll myghternedh an kenedhlow,\na wrowedh yn glori,\npeub yn y vedh y honan;\n19mes ty, ty yw tewlys yn-mes, a-ves dhe'th vedh,\navel barrenn gasadow,\nkudhys gans an re ledhys,\nan re gwenys gans an kledha,\nneb a dhiyskynn dhe veyn an pytt\navel korf trettys yn-dann dreys.\n20Ny vydhydh junys gansa yn ynkleudhyans,\nrag ty a dhistruis dha dir,\nha ladha dha bobel.\nNy vydh henwys bys vykken\nhas an debeles.\n21Pareusiwgh ladhva rag y vebyon\ndrefenn peghosow aga thasow;\nma na saffons hag erita an tir\nha lenwel enep an nor a sitys.\n22My a sev er aga fynn,\nyn-medh ARLOEDH an luyow,\nha treghi dhiworth Babylon hanow ha remenant,\nagh ha linyeth,\n23My a's gwra yn perghennogeth rag sort,\nha pollow dowr,\nha'y skuba dhe-ves gans an skubell a gollva,\nProfoesans a-dro dhe Assyria\n24ARLOEDH an luyow re dos, ow leverel:\nKepar dell vynnis vy, yndella y hwer;\nha kepar dell erviris, yndella y sev:\n25dhe derri Assyria y'm tir,\nha'y drettya yn-dann dreys war ow menydhyow;\nY yew a vydh kemmerys dhiwarnedha,\nha'y vegh a vydh kemmerys a-dhiwar aga skoedh.\n26Hemm yw an towl ervirys rag oll an norvys;\nha homm yw an leuv ystynnys war oll an kenedhlow.\n27Ytho ARLOEDH an luyow re erviris,\nha piw a'n lest?\nY leuv yw ystynnys,\nha piw a's treyl dhe-ves?\nProfoesans a-dro dhe Filistia\n28Yn blydhen mernans myghtern Ahaz y feu an profoesans ma:\n29Na lowenha, Filistia, ty oll,\ndrefenn bos dralys an welenn a'th weskis;\nrag dhiworth gwreydhenn an sarf y teu nader,\nha'y frut a vydh sarf askellek.\n30An re gynsa-genys a'n voghosogyon a beur,\nha'n edhommogyon a wrowedh yn sawder.\nMes my a dhistru dha gyf gans divoetter;\nha ladha dha remenant.\n31Oul a yet, kri a sita;\nteudh yn own, Filistia, ty oll.\nMog a dheu dhiworth an gogledh,\nha nyns eus termynek yn y renkow.\n32Fatell worthyp kannasow an genedhel?\n‘Yth yw an ARLOEDH neb re selyas Sion,\nha boghosogyon y bobel\na hwila harber ynni.’


Filippianys 1 (ABK) - Bible Society\n11 Powl ha Timothi, gwesyon Krist Yesu,\nDhe oll an syns yn Krist Yesu usi yn Filippi gans an epskobow ha'n dhyagonyon:\nGras ha Pysadow\n3Grassav dhe'm Duw yn pub kov ahanowgh 4prest ow pysi ragowgh hwi oll gans lowena yn oll ow fysadow, 5yn agas kowethyans y'n aweyl dhiworth an kynsa dydh bys y'n eur ma, 6ow trestya dhe'n keth tra ma: neb re dhallathas gwrians da ynnowgh dh'y gowlwul bys yn dydh Yesu Krist; 7dell yw gwiw ragov dhe brederi ahanowgh hwi oll, rag ottahwi genev y'n golonn; rag hwi oll yw kevrennoryon genev a ras, hag y'm kolmow hag yn mentons ha kompoesans a'n aweyl. 8Rag Duw yw ow thest fatell yeunav ragowgh hwi oll yn kolonyow Krist Yesu. 9Ha hemma my a bys, may hwrello agas kerensa palshe moy ha moy yn godhvos ha pub konvedhes, 10rag dissernya an taklow yw an gwella, may fewgh lel ha divlam bys yn dydh Krist, 11lenwys a frut ewnder dre Yesu Krist dhe wordhyans ha gormola Duw.\nDhymmo vy, Bywa yw Krist\n12A vreder, my a vynn hwi dhe wodhvos, an taklow re hwarva dhymm dhe dreylya yn hwir dhe avonsyans an aweyl, 13may teuth ha bos apert yn oll an pretorium ha dhe bub den arall, ow holmow dhe vos yn Krist, 14ha'n brassa rann a'n vreder, kolonnekhes y'n Arloedh der ow holmow, yw moy hardh dhe gewsel an ger1:14 an ger: War-lergh re a'n dornskrifow ger Duw. heb own.\n15Dhe wir, re a bregoth Krist der envi ha strif, mes re ynwedh dre volonjedh da; 16an re ma dre gerensa, ow kodhvos my dhe vos gorrys omma rag mentons an aweyl, 17an re na bregoth Krist dre gesstrif, heb lelder, mes hwansek dhe ynkressya ow godhevyans y'm kolmow. 18Pandra, ytho? Yn despit dhe henna, Krist yw pregewthys yn pub fordh, po yn falsuri po yn gwir, hag yn henna y lowenhav. Mes my a vynn lowenhe ynwedh, 19rag my a woer siwyans hemma dhe vos ow selwyans der agas pysadow, ha gweres res gans Spyrys Yesu Krist, 20war-lergh ow gwaytyans ha'm govenek na vydhav shamys yn travyth, mes y fydh Krist meurhes gans bolder leun avel pup-prys, hag y'n eur ma ynwedh y'm korf, po dre vewnans po dre vernans. 21Rag dhymmo vy bewa yw Krist ha merwel yw gwayn. 22Mes bewa y'n kig, hemm yw frut ow ober, ha ny wonn pandr'a vynnav dewis. 23Yth esov vy yn kaletter ynter an dhew, ow pos hwansek dhe vos dhe-ves ha bos gans Krist, rag henn yw meur gwell; 24mes moy res yw ragowgh hwi my dhe wortos y'n kig. 25Sur ov vy a-dro dhe hemma, ha my a woer my dhe wortos ha pesya genowgh rag agas avonsyans ha lowena y'n fydh, 26rag may palshaho agas bostyans yn Krist Yesu ynnov, rag my dhe dhos dhywgh arta.\n27Saw bedhes agas bewedh gwiw dhe'n aweyl a Grist, mar tov dh'agas gweles po gortos a-ves, may klewviv ahanowgh, hwi dhe sevel yn unn spyrys gans unn enev, ow strivya war-barth rag fydh an aweyl, 28heb bos ownekhes yn travyth gans agas eskerens. Hemm yw prov a dhiswrians dhedha i, mes a'gas selwyans hwi, ha hemma dhiworth Duw. 29Rag y feu res dhywgh a-barth Krist, ha krysi dhodho hag ynwedh godhevel ragdho, 30hag yma genowgh an keth strif a welsowgh ynnov, ha lemmyn a glewowgh bos ynnov.


1 Esdras 7 (ABK) - Bible Society\n1 Esdras 7 ABK\n1Ena Sisinnes governour Kelesyria ha Fenikia, ha Sathrabuzanes ha'ga howetha, owth holya gorhemmynnow myghtern Darius, 2a worweli an ober sans gans rach meur, ow kesoberi gans henavogyon an Yedhewon ha soedhogyon an tempel. 3An ober sans a seweni, ha'n brofoesi Haggay ha Zekaria ow profoesa; 4hag i a'n gorfennas herwydh gorhemmynn an Arloedh, Duw Ysrael. Yndella herwydh arghadow Syrus ha Darius hag Artakserkses, myghternedh an Persianys, 5an chi sans a veu gorfennys erbynn an tressa warn ugens a'n mis Adar, y'n hweghves blydhen a vyghtern Darius. 6Ha pobel Ysrael, an oferysi, an Levysi ha'n re erell a'n divroedh a omguntellas gansa, a wrug herwydh an pyth o skrifys yn lyver Moyses. 7I a offrynnas yn sakrans tempel an Arloedh kans tarow, dew kans hordh, peswar kans oen, 8ha dewdhek bogh yowynk rag pegh oll Ysrael, herwydh niver dewdhek ledyer loethow Ysrael; 9ha'n oferysi ha'n Levysi a sevis gwiskys yn aga dillas, herwydh aga theyluyow, rag servisyow an Arloedh, Duw Ysrael, herwydh lyver Moyses, ha'n borthoryon orth pub yet.\n10Mebyon Ysrael a dheuth a'n gethneth a woelyas an pask y'n peswardhegves dydh a'n kynsa mis wosa an oferysi dhe vos glanhes war-barth. 11Ny veu glanhes oll mebyon an divroedh, mes oll an Levysi a veu glanhes war-barth, 12hag i a sakrifias oen an pask rag oll mebyon an divroedh ha rag aga breder aga honan an oferysi, hag ragdha i aga honan. 13Oll mebyon Ysrael re dhehwelsa a'n divroedh a'n dybris, oll an re re dhibarthsa dhiworth taklow gasadow poblow an tir ha re hwilsa an Arloedh. 14Seth dydh i a woelyas goel an bara heb goell, ow lowenhe dherag an Arloedh, 15rag ev dhe janjya bodh myghtern Asshur a-dro dhedha, ha krevhe aga diwleuv rag servis an Arloedh, Duw Ysrael.


Compare Bible readings for Ekklesiastes 3 in the ABK and the KJV - Bible Society\nYma Prys Gwiw rag Pup-tra\n1Dhe bup-tra yma termyn ordenys ragdho ha prys gwiw dhe bub ober yn-dann an nevow.\n2Prys dineythi ha prys merwel;\nprys plansa ha prys diwreydhya an pyth yw plynsys.\n3Prys ladha ha prys sawya;\nprys terri dhe'n leur ha prys drehevel.\n4Prys dagrewi ha prys hwerthin;\nprys kyni ha prys donsya.\n5Prys skoellya meyn a-les, ha prys aga bernya;\nprys byrla ha prys skonya a vyrla.\n6Prys hwilas, ha prys kelli;\nprys gwitha ha prys tewlel dhe-ves.\n7Prys frega ha prys gwrias;\nprys tewel ha prys kewsel.\n8Prys kara ha prys kasa;\nprys bresel ha prys kres.\n9Pana wayn a gyv an oberer der oll y lavur? 10My re welas an ober re ros Duw dhe vebyon den, gans meur a daklow dhe wul. 11Duw re wrug pup-tra dhe vos teg yn y brys gwiw, mes ynwedh ev re worras konvedhes yn kolonn mebyon den a dermyn ow tremena trank heb worfenn, ma na allons i diskudha an ober a wrug Duw a-dhiworth an dalleth bys yn diwedh aga bewnans. 12My re wodhva nag eus travyth da rag mebyon den marnas bos heudhik ha gul da hedre vons bew, 13pub den dhe dhybri hag eva, ha bos lowen yn oll y lavur; hemm yw ro Duw. 14My re wodhva pup-tra a wra Duw dhe dhurya bynitha. Ny yll bos travyth keworrys dhodho, na ny yll bos travyth kemmerys dhe-ves dhiworto. Yndella re wrug Duw, rag may hwrello tus perthi own anodho. 15An pyth re hwarva, an keth henna re beu gwrys kyns; ha'n pyth a hwyrvydh, an keth henna re beu gwrys kyns, rag Duw a hwila an pyth re beu kelys.\nGwirvreus hag Anewnder\n16My a welas neppyth ken yn-dann an howl. Yn le gwirvreus yth esa sherewneth, hag yn le ewnder yth esa kammhynseth. 17My a leveris y'm kolonn, ‘Duw a vreus ha'n re wiryon ha'n debeles; rag yma termyn gwiw rag pub ober, ha prys breus rag pub gwrians.’ 18My a leveris y'm kolonn, ‘Hemm yw a-barth mebyon den, may hallo Duw aga frevi, ha diskwedhes dhedha aga bos aga honan haval dhe'n bestes.’ 19Drefenn an keth tra yw tenkys mebyon den ha tenkys bestes. Kepar ha dell verow an eyl, yndella y ferow y gila; an dhew a'n jeves an keth anall. Nyns eus gwayn dhe vebyon den war an bestes, rag bos pup-tra euveredh. 20An dhew a dhe'n keth tyller: an dhew a dheu dhiworth an doust, ha dhe'n doust an dhew a dhehwel. 21Piw a woer spyrys mebyon den dhe yskynna yn-bann, ha spyrys an bestes dhe dhiyskynna yn-nans y'n dor? 22Ytho my a welas nag eus travyth gwell rag den ages lowenhe yn y lavur, rag bos henna y rann; rag piw a yll diskwedhes dhodho an pyth a hwyrvydh wosa y dermyn ev?


Levitikus 11 (ABK) - Bible Society\nBoesow Glan hag Avlan\n1An ARLOEDH a gewsis orth Moyses hag Aron, ow leverel dhedha, 2Kewsiwgh orth mebyon Ysrael, ow leverel: An re ma yw an kreaturs a wrewgh hwi aga dybri yn mysk oll an bestes war an nor: 3pypynag yw folsys y garn hag a dhaskni, yn mysk an bestes, henna hwi a dheber. 4Byttegyns ny dhebrowgh an re ma a'n re a dhaskni, po a's teves folsys aga harn: an kowrvargh rag ev a dhaskni mes nyns yw folsys y garn; avlan dhywgh yw ev. 5Ha'n konin, rag ev a dhaskni mes nyns eus karn folsys dhodho. Avlan dhywgh yw ev. 6Ha'n skovarnek rag ev a dhaskni mes nyns eus karn folsys dhodho; avlan dhywgh yw ev. 7Ha'n mogh, kynth eus karn folsys dhodho, ny dhaskni; avlan dhywgh yw ev. 8Ny wrewgh hwi dybri aga hig, na tochya aga horf; avlan dhywgh yns i.\n9An re ma hwi a dheber, a bup-tra eus y'n dowrow, pypynag a'n jeffo eskelli-pysk po skans, y'n dowrow, y'n moryow hag yn avonyow. Hwi a dheber an re ma. 10Hag oll an re nag eus dhedha nag eskelli-pysk na skans y'n moryow hag y'n avonyow, pypynag a hes y'n dowrow, ha pup-tra bew y'n dowrow: pyth kasadow yns dhywgh. 11I a vydh pyth kasadow dhywgh; ny wrewgh hwi dybri a'ga hig, ha hwi a syns aga horfow dhe vos pyth kasadow. 12Pypynag na'n jeffo eskelli-pysk na skans y'n dowrow, henn yw pyth kasadow dhywgh.\n13Ha'n re ma a vydh pyth kasadow dhywgh yn mysk an ydhyn. Ny vydhons dybrys; pyth kasadow yns i: an er, an vultur barvus hag er an mor, 14an skowl rudh, ha'n skowles du a bub eghenn, 15pub marghvran a bub eghenn, 16an strus, hok an nos, an woelann, ha falghunes a bub eghenn, 17an oula byghan, an vorvran, ha'n ibis, 18an oula kornek, oula an difeythtir, ha'n vultur, 19an hwibon, kerghydhyon a bub eghenn, an houpou, ha'n ughsommys.\n20Pup-tra owth hesya hag ow nija hag a bedrevan war beswar troes yw pyth kasadow dhywgh. 21Byttegyns, hwi a yll dybri pup-tra owth hesya hag ow nija hag a bedrevan war beswar troes, a's teves garrow a-ugh hy threys may hyll lemmel war an dor. 22A'n re ma, hwi a yll dybri: an lokust a bub eghenn, ha'n lokust blogh a bub eghenn, ha'n gryll a bub eghenn, ha'n kulyek-reden a bub eghenn. 23Mes pup-tra arall owth hesya hag ow nija hag a bedrevan, ha dhodho peswar troes, yw pyth kasadow dhywgh.\n24Ha der an re ma hwi a vydh avlan: neb a docchyo korf onan anedha a vydh avlan bys y'n gorthugher. 25Ha nebonan a dhokko korf onan anedha a wra golghi y dhillas ha bos avlan bys y'n gorthugher. 26Korf pub best mayth yw rynnys y garn, mes nag yw y garn folsys yn tien, ha na dhaskni, yw avlan dhywgh. Pubonan a'n toch a vydh avlan. 27Ha pypynag a gertho war y bawyow, yn mysk pub best a gerdh war beswar troes, avlan yns dhywgh. Piwpynag a'n tocchyo aga horf a vydh avlan bys y'n gorthugher. 28Ha neb a dhokko an korf anedha a wolgh y dhillas ha bos avlan bys y'n gorthugher. Avlan yns dhywgh.\n29An re ma yw avlan dhywgh hwi yn mysk kreaturs owth hesya, a hes war an dor: an wodh, ha'n logosenn ha'n bedresyf veur a bub eghenn, 30ha'n gekko ha'n bedresyf vrygh, ha'n bedrevan, ha'n bedrevan dewes ha'n kameleon. 31Avlan dhywgh yw an re ma yn mysk oll an re a hes; piwpynag a's tocchyo hag i marow a vydh avlan bys y'n gorthugher. 32Ha pypynag may koedh nebonan anedha warnodho hag ev marow, a vydh avlan, kyn fo lester prenn, po dillas po kneus po sagh. Py lester pynag a vo mayth yw ober gwrys ynno a dal bos gorrys yn dowr hag y fydh avlan bys y'n gorthugher. Ena y fydh glan. 33Ha pub lester a bri may koedh ynno neppyth anedha, a vydh avlan. Pypynag a vo ynno a vydh avlan, ha hwi a'n terr. 34Pub boes a yll bos dybrys, ha warnodho dowr avlan a goedh a vydh avlan, ha pub lin a vo evys dhiworth lester a'n par ma a vydh avlan. 35Ha pup-tra, koedhys warnedhi aga horfow, a vydh avlan, forn po fornigell kyn fo. Hi a vydh terrys, rag avlan yw, hag avlan vydh dhywgh. 36Byttegyns, fenten po puth mayth yw dowr kreunys ynno a vydh glan, mes an pyth a doch aga horfow a vydh avlan. 37Ha mar koedh rann a'ga horfow war has dhe vos hesys, glan yw; 38mes mar pydh dowr gorrys war an has ha mar koedh rann a'ga horf warnodho, avlan yw dhywgh.\n39Ha mar merow neb best a yllowgh dybri, neb a dheppro rann a'y gorf a vydh avlan bys y'n gorthugher. 40Ha neb a dheppro an korf a wolgh y dhillas ha bos avlan bys y'n gorthugher; ha neb a dhokko y gorf a wolgh y dhillas ha bos avlan bys y'n gorthugher.\n41Ha pub kreatur a hes war an dor yw pyth kasadow. Ny vydh dybrys. 42Pypynag a wayo a-dro war y dorr, ha pypynag a wayo war beswar troes po mayth eus dhodho treys pals, oll an kreaturs a hes war an dor: ny wrewgh hwi dybri an re ma, rag pyth kasadow yns i. 43Ny wrewgh hwi agas honan dhe vos pyth kasadow gans kreatur vyth a hes; na ny wrewgh hwi agas honan avlan gansa, ma na vowgh hwi defolys dredha. 44Rag my yw an ARLOEDH agas Duw. Ytho omsanshewgh, ha bedhewgh sans, rag sans ov vy. Ny wrewgh hwi omdhefola gans kreatur vytholl a hes, ow kreupya war an dor. 45Rag my yw an ARLOEDH a'gas dros yn-mes a bow Ejyp, dhe vos agas Duw; ytho bedhewgh sans, rag sans ov vy.\n46Hemm yw lagha an bestes ha'n ydhyn ha pub kreatur bew a wayo y'n dowrow ha pub kreatur a hes war an dor, 47dhe dhissernya ynter an avlan ha'n glan, hag ynter an kreatur a yll bos dybrys ha'n kreatur na yll bos dybrys.


All Health Care Professionals Near Glasgow, Pennsylvania\n13 listings were found within 10255075100200 mikm of Glasgow, Pennsylvania\napprox. 2.7 mi from Glasgow, Pennsylvania\napprox. 3.6 mi from Glasgow, Pennsylvania\napprox. 10.8 mi from Glasgow, Pennsylvania\napprox. 16.6 mi from Glasgow, Pennsylvania\napprox. 18.6 mi from Glasgow, Pennsylvania\napprox. 21.2 mi from Glasgow, Pennsylvania\napprox. 21.7 mi from Glasgow, Pennsylvania\napprox. 22.9 mi from Glasgow, Pennsylvania\napprox. 23.2 mi from Glasgow, Pennsylvania\napprox. 23.9 mi from Glasgow, Pennsylvania\napprox. 24.8 mi from Glasgow, Pennsylvania


Levitikus 19 (ABK) - Bible Society\n1An ARLOEDH a gewsis orth Moyses, ow leverel: 2Kows orth kuntelles kowal mebyon Ysrael, ha leverel dhedha, Bedhewgh sans, rag sans ov vy, an ARLOEDH agas Duw. 3Pubonan ahanowgh a wra revrons dh'y das ha'y vamm ha synsi ow sabotys. An ARLOEDH agas Duw ov vy. 4Na dreylyewgh dhe idolys, na gul imajys teudh. An ARLOEDH agas Duw ov vy.\n5Pan sakrifiowgh sakrifis offrynnow kres dhe'n ARLOEDH, hwi a'n offrynn may kyffowgh favour. 6Y fydh dybrys an keth jydh ma'n offrynnowgh, po ternos; ha mars eus remenant anodho gesys an tressa dydh, y fydh leskys y'n tan. 7Ha mars yw dybrys an tressa dydh, avlan yw; nyns yw kemmeradow. 8Neb a'n deppro a dheg y gammweyth, rag ev re dhefolas an pyth yw sans dhe'n ARLOEDH, ha'n den na a vydh treghys dhe-ves dhiworth y bobel.\n9Pan vysowgh trevas agas tir, ny vysydh yn tien sornow dha wel, na ny wre'ta kuntell gesigow dha drevas. 10Ny wre'ta destryppya dha winlann, na kuntell an grappys yw koedhys. Ty a's gas rag an voghosogyon ha'n alyons. An ARLOEDH agas Duw ov vy.\n11Ny wrewgh hwi ladra na toella na frowsya an eyl y gila. 12Ha ny wrewgh hwi ti yn fals re'm hanow vy, na defola hanow dha Dhuw. An ARLOEDH ov vy.\n13Ny wre'ta arwaska dha gentrevek nag y robbya. Ny wra gober gwas arvethys gortos genes jy oll an nos bys y'n myttin. 14Ny wre'ta mollethi an den bodhar na gorra ken a drebuchya dherag an den dall, mes ty a berth own a'th Duw. An ARLOEDH ov vy.\n15Ny wrewgh kammhynseth y'n vreus. Ny wre'ta favera an boghosek, na gul revrons dhe'n den galloesek, mes ty a vreus dha gentrevek gans ewnder. 16Ny wre'ta mos a-dro ow leverel sklander yn mysk dha bobel, na sevel erbynn goes dha gentrevek. An ARLOEDH ov vy.\n17Ny berthydh kas y'th kolonn erbynn dha vroder. Ty a rebuk dha gentrevek yn sur, ma na dhykki pegh a'y wovis. 18Ny wre'ta diella, na berthi envi erbynn fleghes dha bobel, mes ty a gar dha gentrevek kepar ha ty dha honan. An ARLOEDH ov vy.\n19Hwi a syns ow ordenansow. Ny wre'ta gasa dha vestes dhe gopla gans bestes a gen eghenn. Ny wre'ta hasa dha wel gans has a dhiw eghenn; ha ny dheu warnas dillas a bann gwiys a dhiw eghenn a neus.\n20Mar krowedh gour gans benyn yw kethes, hag y fydh dyllans has, ha hi ambosys dhe gen gour, heb bos dasprenys na rydhhes, astiveryans a vydh res. Ny vydhons gorrys dhe'n mernans rag nyns o hi rydh. 21Hag ev a dhre y offrynn kammweyth dhe'n ARLOEDH, dhe dharas tylda an kuntelles, hordh rag offrynn kammweyth. 22Ha'n oferyas a wra dehwelyans ragdho gans hordh an offrynn kammweyth dherag an ARLOEDH rag y begh re wrug, ha'n pegh re wrug a vydh gevys dhodho.\n23Ha pan dhyffowgh a-ji dhe'n wlas ha plansa gwydh a bub eghenn rag boes, hwi a reken an frut avel antrodreghys. Ev a bes avel antrodreghys teyr blydhen ragowgh. Ny vydh dybrys. 24Mes y'n peswora blydhen oll an frut anodho a vydh sans dhe wormel an ARLOEDH. 25Ha'n pympes blydhen hwi a dheber an frut anodho, may rollo dhywgh an drevas ynkressys anodho. An ARLOEDH agas Duw ov vy.\n26Ny wrewgh hwi dybri travyth gans goes. Ny wrewgh hwi dewinieth na koela orth koelyek. 27Ny wrewgh hwi treghi blew tenwennow agas pennow ha ny dreghydh tenwennow dha varv. 28Ny wrewgh hwi treghi agas kig rag an re varow, na pryntya korfliwyow warnowgh. An ARLOEDH ov vy.\n29Na wre'ta defola dha vyrgh ow kul dhedhi bos hora, na goettho an wlas yn fornikashyon ha na dheffo ha bos leun a bodrogeth. 30Hwi a syns ow sabotys, ha diskwedhes revrons dhe'm sentri. An ARLOEDH ov vy.\n31Na dreylyewgh dhe nygromons, ha na hwilewgh koelyogyon, dhe vos defolys gansa. An ARLOEDH ov vy.\n32Ty a sev dherag an blew loes, hag enora an den koth, ha kavoes own a'th Duw. An ARLOEDH ov vy.\n33Ha mars eus alyon trigys genes yn agas tir, ny wrewgh y arwaska. 34An alyon trigys genowgh a vydh dhywgh kepar ha genesik yntredhowgh. Ty a'n kar kepar ha ty dha honan, rag hwi o alyons yn pow Ejyp. An ARLOEDH agas Duw ov vy.\n35Ny wrewgh hwi kammhynseth y'n vreus, nag yn musuryow hys, nag yn poes, nag yn dalgh. 36Y fydh dhywgh mantol ewn, poesow ewn, efa ewn ha hin ewn. An ARLOEDH ov vy, a'gas dros yn-mes a bow Ejyp. 37Ytho, hwi a syns oll ow ordenansow, hag oll ow breusow, ha'ga gul. An ARLOEDH ov vy.


Directions to Looe Music Festival\nDHYWORTH BROYOW ESTREN (NEB LE DRES ABERPLYMM)\nNi a wayt may hyllowgh kavos agas fordh dhe’n or heb agan gweres. Treusewgh Pons an Tamar war an A38 orth Aberplymm – yth esowgh lemmyn yn Kernow. Bedhewgh war a bastiow a neyj yn isel, bockas kernewek ha lynnow a dhehen molys.\nSewyewgh an A38 a-dro dhe 8 mildir, hag ena treylya yn kynsa kwytyans a’n fordh-a-dro Treriwall A374 arwodhys Logh. Wosa 1.5 mildir treylyewgh a-dhyghow war an A387. An A387 a ha bos an B3253 ha wosa a-dro dhe 7 mildir hwi a wra diyskynna an vre bys yn Logh.\nHwi a wra gweles diwotti The Globe a-gledh ha’n gorsav tren a-dhyghow. Sewyewgh an fordh bys may tewgh dhe’n pons. A-dheragowgh yn syth yma park kerri an Porth. Mar nyns yw leun a gerri seulabrys y fydh leun a dus ha bagasow ow seni, ytho treusewgh an pons bys yn Porthbyghan ha hwi a wra gweles park kerri Kreunmelin a-dhyghow.\nYn tereylys, devnydhyewgh mappaow Google.\nDhyworth Bosvena sewyewgh an A38 trohag Aberplymm. Neb 2 vildir wosa Lyskerrys treylyewgh a-dhyghow dhe’n B3252. (Merkyewgh: fordh dhibarth koynt yw homma – yma edhom a vos yn hyns dyghow an dhiwfordh rag drehedhes an kwytyans. Sewyewgh an B3252 a-dro dhe 2 vildir, ena an fordh a ha bos tamm ynn, ena hi a ha bos an A387. Pesyewgh a-hys an fordh ma a-dro dhe 2 vildir moy, ena, orth goles an vre, an fordh a dreyl a-gledh ha sewya an avon a-berth yn Logh.\nA30 troha Bosvena ena A38 trohag Aberplymm. Neb 2 vildir wosa Lyskerrys treylyewgh a-dhyghow dhe’n B3252. (Merkyewgh: fordh dhibarth koynt yw homma – yma edhom a vos yn hyns dyghow an dhiwfordh rag drehedhes an kwytyans. Sewyewgh an B3252 a-dro dhe 2 vildir, ena an fordh a ha bos tamm ynn, ena hi a ha bos an A387. Pesyewgh a-hys an fordh ma a-dro dhe 2 vildir moy, ena, orth goles an vre, an fordh a dreyl a-gledh ha sewya an avon a-berth yn Logh.\nDHYWORTH S. AUSTEL\nSewyewgh an A390 troha Lostwydhyel. Neb 5 mildir wosa Lostwydhyel hwi a wra gweles treyl a-dhyghow dhe’n B3359 (tamm kyns Tavarn Kres). Sewyewgh an fordh ma a-dro dhe 10 mildir, ow tremena dre Bluwnennyd. Orth an fordh dhibarth T, treylyewgh a-gledh y’n A387 troha Logh. Ha hwi owth entra yn Logh, ha kyns hwi dhe dreusi an pons a-ugh an avon, hwi a wra gweles a-gledh park kerri Kreunmelin.\nKerdh teg a 10 mynysen yw dhyworth an gorsav tren dhe’n treth. Linen Nans Logh yw ynwedh onan a’n tekka viajyow hyns horn yn Breten.\nAn linen skorr a jun dhe’n linen jif yn gorsav Lyskerrys.\nRag euryadoryow ha prisyow tokynyow kewgh dhe www.firstgreatwestern.co.uk\nKYTTRINYOW DHE LOGH\n73 – Lyskerrys – Logh – Porthpyra – euryador\n72 – Aberplymm – Logh – euryador\nHa’n gool ow hwarvos, Plymouth City Bus a wra dyghtya servis kyttrin gwennel yntra parkow dy’gool chif ha’n dre. Ow resek heb lett dres an bennseythen, kyttrinyow gwennel a wra degemeres trethysi pub 20 mynysen dhyworth tylleryow y’ga mysk Porthpyra (Crumplehorn), Seaview Holiday Park, Kelligarth Holiday Park, Trelawne Manor, Westwaylands, Tencreek, Park Kerri Kreunmelin, Baya Logh, Tregoad, Porthledan/Park Powdir Logh. Prisyow yw £1.50 pub tu. Kavadow yw tokynyow Supersaver y’n kyttrin.\nEuryador leun a vydh dyllys a-dro dhe 2 vis kyns an hwarvos.\nMegabus a wra agas gorra yn Aberplymm. Alena hwi a yll mos yn kyttrin (72) po train dhe Logh.\nNational Express a wra agas gorra yn Lyskerrys. Alena hwi a yll mos yn kyttrin leel (73) a-dherag an lytherva, po train dhe Logh.


Compare Bible readings for Niverow 31 in the ABK and the KJV - Bible Society\nBresel erbynn Midyan\n1An ARLOEDH a leveris dhe Moyses, 2‘Diell mebyon Ysrael war an Midyanysi; a-wosa ty a vydh kuntellys dhe'th pobel.’ 3Ha Moyses a leveris dhe'n bobel, ‘Ervewgh gwer ahanowgh rag an vresel, mayth ellons erbynn Midyan, dhe gowlwul dial an ARLOEDH war Midyan. 4Hwi a wra dannvon mil a bub loeth a Ysrael dhe'n vresel.’ 5Ytho proviys veu, yn-mes a'n milyow a Ysrael, mil a bub loeth, dewdhek mil ervys rag bresel. 6Ha Moyses a's dannvonas dhe'n vresel, mil a bub loeth, war-barth gans Finehas mab Eleazar an oferyas, gans lestri an sentri ha'n hirgern rag gwarnyans yn y dhorn. 7I a werryas erbynn Midyan, dell worhemmynnis an ARLOEDH dhe Moyses, hag i a ladhas pub gorreydh. 8I a ladhas myghternedh Midyan, gans an re erell anedha a veu ledhys – Evi, Rekem, Sur, Hur, ha Reba, an pymp myghtern a Midyan; hag ynwedh i a ladhas Balaam mab Beor gans an kledha. 9Ha mebyon Ysrael a gemmeras benynes Midyan yn kethneth ha'ga re vyghan; hag i a gemmeras yn preydh oll aga gwarthek, aga greow, hag oll aga gwara. 10Oll aga sitys y'n tylleryow mayth esens trigys, hag oll aga hampow, i a loskas gans tan, 11ha kemmeres oll an preydh ha'n pyth a veu pyllys, hag a dhen hag a vest. 12Ena i a dhros an gethyon ha'n pyth a veu pyllys ha'n preydh dhe Moyses, ha dhe Eleazar an oferyas, ha dhe guntelles mebyon Ysrael, dhe'n kamp yn plenys Moab ryb Yordan a-dal Yeriko.\n13Moyses, hag Eleazar an oferyas, ha hembrenkysi oll an kuntelles, eth yn-rag dhe vetya gansa yn-mes a'n kamp. 14Ha Moyses o serrys orth soedhogyon an lu, kaptenyon milyow ha kaptenyon kansow, re dhothya a servis y'n vresel. 15Ha Moyses a leveris dhedha, ‘A essowgh oll an benynes dhe vewa? 16Otta, an re ma a wrug dhe vebyon Ysrael, dre gusul Balaam, omdhegi yn tislel erbynn an ARLOEDH yn negys Peor, hag y teuth an pla yn mysk kuntelles an ARLOEDH. 17Lemmyn ytho, ledhewgh pub gorreydh yn mysk an re vyghan, ha ledhewgh pub benyn re aswonnis gour dre goska ganso. 18Mes oll an mowesi yowynk na aswonnis gour dre goska ganso, gwithewgh yn few dh'agas honan. 19Kampyewgh yn-mes a'n kamp seyth dydh; piwpynag ahanowgh re ladhas den ha piwpynag re dochyas den ledhys, omlanhewgh y'n tressa dydh hag y'n seythves dydh, hwi ha'gas kethyon. 20Hwi a wra purhe pub dillasenn, pup-tra a groghen, pub gweyth a vlew gaver, pup-tra a brenn.’\n21Hag Eleazar an oferyas a leveris dhe'n wer a vresel galsa dhe'n vatel: ‘Hemm yw ordenans an lagha re worhemmynnis an ARLOEDH dhe Moyses: 22Mes an owr, an arghans, an brons, an horn, an sten, ha'n plomm, 23pup-tra a yll sevel erbynn an tan, hwi a wra passya der an tan, hag y fydh glan. Byttegyns y fydh purhes ynwedh gans an dowr a lanheans; ha pyth pynag na yll sevel erbynn an tan, hwi a wra passya dre dhowr. 24Res yw dhywgh golghi agas dillas y'n seythves dydh, ha hwi a vydh glan; hag a-wosa hwi a wra dos a-ji dhe'n kamp.’\nRanna an Gethyon ha'n Preydh\n25An ARLOEDH a leveris dhe Moyses, 26‘Gwra rekna an pyth a veu pyllys, hag a dhen hag a vest, ty hag Eleazar an oferyas ha pennow chiow tasow an kuntelles; 27ha ranna an pyth a veu pyllys yn diw rann, ynter an vreselyoryon neb a gemmeras rann y'n vresel – neb eth y'n vatel, ha'n kuntelles oll. 28Ha gwra tolli rag an ARLOEDH trubyt a-dhiworth an wer a vresel neb eth yn batel, onan yn-mes a bymp kans, a'n dus ha'n oghen ha'n asenes ha'n deves; 29kemmer e a'ga hanter, ha'y ri dhe Eleazar an oferyas avel offrynn dhe'n ARLOEDH. 30Hag a-dhiworth an hanter a vebyon Ysrael ty a gemmer onan tennys yn-mes a bub hanter-kans, a'n dus ha'n oghen ha'n asenes ha'n deves, a'n gwarthek oll, ha'ga ri dhe'n Levysi a's teves charj a dabernakel an ARLOEDH.’ 31Ha Moyses hag Eleazar a wrug dell worhemmynnis an ARLOEDH dhe Moyses.\n32Lemmyn an taklow pyllys gesys a'n preydh a gemmeras an wer a vresel o: hwegh kans ha pymthek ha tri-ugens mil dhavas, 33dewdhek ha tri-ugens mil warthek, 34onan ha tri-ugens mil asen, 35ha dewdhek warn ugens mil dhen a'n benynes na aswonnsa gour dre goska ganso. 36Ha'n hanter, an rann a'n re neb eth dhe vresel, o yn niver tri hans mil ha seytek warn ugens, pymp kans davas, 37ha trubyt deves an ARLOEDH o hwegh kans ha pymthek ha tri-ugens. 38An gwarthek o hwetek mil warn ugens, hag anedha trubyt an ARLOEDH o dewdhek ha tri-ugens. 39An asenes o deg mil warn ugens ha pymp kans, hag anedha trubyt an ARLOEDH o onan ha tri-ugens. 40An dus o hwetek mil, hag anedha trubyt an ARLOEDH o dewdhek den warn ugens. 41Ha Moyses a ros an trubyt, hag o offrynn drehevys an ARLOEDH, dhe Eleazar an oferyas, dell worhemmynnis an ARLOEDH dhe Moyses.\n42A-dhiworth an hanter rann dhe vebyon Ysrael, hag a veu rynnys gans Moyses dhiworth an pyth esa dhe'n wer galsa dhe vresel – 43lemmyn an hanter dhe'n kuntelles o trihans mil ha seytek warn ugens, pymp kans davas, 44hwetek warn ugens mil warthek, 45ha deg war ugens mil, pymp kans asen, 46ha hwetek mil dhen – 47a-dhiworth an hanter dhe vebyon Ysrael Moyses a gemmeras onan yn pub hanter-kans, hag a dus hag a vestes, ha'ga ri dhe'n Levysi a's tevo charj a dabernakel an ARLOEDH; dell worhemmynnis an ARLOEDH dhe Moyses.\n48Ena an soedhogyon esa a-ugh an milyow a'n lu, kaptenyon milyow ha kaptenyon kansow, a dheuth nes dhe Moyses, 49ha leverel dhe Moyses, ‘Dha servysi re niveras an wer a vresel usi yn-dann agan galloes, ha ny fyll gour vyth a-dhiworthyn. 50Ha ni re dhros offrynn an ARLOEDH, an pyth a gavas pub gour, taklow yn owr, breghwisk ha breghelligow, bysowyer sel, skinennow, ha paderennow, dhe wul prenedh ragon a-rag an ARLOEDH.’ 51Ha Moyses hag Eleazar an oferyas a dhegemmeras anedha an owr, pup-tra wonedhys. 52Hag oll an owr a'n offrynn drehevys a offrynnsons dhe'n ARLOEDH, a-dhiworth kaptenyon milyow ha kaptenyon kansow, o hwetek mil, seyth kans ha hanter-kans shekel. 53(Gwer an vresel re gemmersa preydh, pub gour ragdho ev y honan.) 54Ha Moyses hag Eleazar an oferyas a gemmeras an owr a-dhiworth kaptenyon milyow ha kansow ha'y dhri a-ji dhe dylda an kuntelles, avel kovheans rag mebyon Ysrael a-rag an ARLOEDH.\nPriscilla_117017 - 1 year ago\nThey are going to kill the Women, male children and keep all the young female virgins, surely that's a Sin, sounds Barbaric..


Yeremia 11 (ABK) - Bible Society\nAn Kevambos yw Terrys\n1An ger hag a dheuth dhe Yeremia a-dhiworth an ARLOEDH, ow leverel: 2Klew geryow an kevambos ma, ha'ga hewsel orth gwer Yuda, hag orth annedhysi Yerusalem. 3Lavar dhedha: Yndellma y lever an ARLOEDH, Duw Ysrael; Milligys re bo an gour nag yw gostydh dhe eryow an kevambos ma, 4a worhemmynnis dh'agas tasow y'n jydh ma's dres yn-mes a bro Ejyp, a-dhiworth an fornes-horn, ow leverel, Klewewgh ow lev, ha gwrewgh pup-tra a worhemmynnav. Yndella hwi a vydh ow fobel ha my a vydh agas Duw: 5may kollenwiv an ti a des dh'agas tasow, ri dhedha tir a dhinwa leth ha mel, dell yw hedhyw. Ena my a worthybis, ‘Yndella re bo, A ARLOEDH.’\n6Ena an ARLOEDH a leveris dhymm, Galw an geryow ma yn sitys Yuda, hag y'n stretow Yerusalem, ow leverel, Klewewgh geryow an kevambos ma, ha'ga gul. 7Rag my a warnyas aga thasow yn solem y'n jydh ma's dres yn-mes a bro Ejyp, bys y'n jydh ma, ow sevel a-varr ha'ga gwarnya yn ter, ow leverel, Goslowewgh orth ow lev. 8Mes ny woslowsons, na ny blegsons aga skovarn, mes i a gerdhas peub yn gorthter aga thebel golonn: ytho my a dhre warnedha oll geryow an kevambos ma, a worhemmynnis dhedha dh'y wul; mes ny wrussons.\n9Ha'n ARLOEDH a leveris dhymm: Yma bras yn mysk gwer Yuda, hag annedhysi Yerusalem. 10I re dreylyas war-dhelergh dhe dhrogober aga hendasow, a naghas klewes ow geryow; hag i eth war-lergh duwow erell dh'aga servya; chi Ysrael ha chi Yuda re dorras ow hevambos hag a wrug vy gans aga thasow. 11Rakhenna yndellma y lever an ARLOEDH, Otta, my a dhre drogedh warnedha, ma na yllons diank anodho; ha kyn krions warnav, ny woslowav orta. 12Ena sitys Yuda hag annedhysi Yerusalem a wra mos, ha kria war an duwow may sakrifions dhedha: mes ny's sawyons vytholl yn termyn aga foenvos. 13Rag dha dhuwow re dheuth ha bos kemmys ha'th sitys, A Yuda; ha kemmys ha stretow Yerusalem yw an alteryow re dhrehevsowgh dhe'n imaj methus, alteryow rag sakrifia dhe Baal.\n14Ytho na wra pysi rag an bobel ma, na drehevel kri na pysadow ragdha: rag ny's klewav pan grions warnav yn termyn aga foenvos. 15Pyth yw gwir ow haradow yn ow chi, ha hi ow kul hy drog dowlow? A yll pysadow ha kig sans kemmeres dhe-ves dha debelwrians dhiworthis, po a yllydh diank der an taklow ma? Ena a yllydh bos lowen? 16An ARLOEDH a elwis dha hanow ‘Olewbrenn glas, teg gans frut da’; mes gans tros annawel veur ev a worr tan ynni, ha'y skorr a vydh diles.11:16 a vydh diles: Ow siwya an Septuagint. 17Rag ARLOEDH an luyow, neb a'th plansas, re gewsis drogedh er dha bynn, rag an drogedh a wrug chi Ysrael ha chi Yuda, orth ow brovokya dhe sorr dre leski offrynnow dhe Baal.\n18Ha'n ARLOEDH a ros dhymm godhvos anodho, ha my a'n godhva;\nena ty a dhiskwedhas dhymm aga thebelwriansow.\n19Mes my o haval dhe oen dov\nyw dres dhe'n ladhva;\nmes ny wodhyen y feu er ow fynn\nmay tevissens towlow, ow leverel,\n‘Gwren distrui an wydhenn gans hy frut,\nha gwren y dreghi a-dhiworth tir an re vew,\nma na vydh kovhes y hanow namoy.’\n20Mes, A ARLOEDH an luyow, neb a vreus yn ewnder,\nneb a assay an golonn ha'n brys,\ngas my dhe weles dha dhial warnedha,\n21Ytho yndellma y lever an ARLOEDH a-dro dhe bobel Anathoth, a hwila dha vewnans, ow leverel, ‘Na brofoes yn hanow an ARLOEDH, ma na verwi der agan dorn.’ 22Ytho yndellma y lever ARLOEDH an luyow: Otta, my a's kessydh: an wer yowynk a verow der an kledha; aga mebyon ha'ga myrghes a verow dre dhivoetter. 23Ha ny vydh remenant anedha: rag my a dhre anfeusi war wer Anathoth, yn blydhen aga hessydhyans.


Main Page/Kernewek - Wikisource\n(Redirected from Main Page:Kernewek)\nISO code kw\nEnglish name Cornish\nNative name Kernewek\nCategory Kernewek (22 pages)\nWikisource yw gwythva testennow penfenten yn neb yeth vyth py yw bo y'n tyreth a'n bobel, po yw delyfryes yn dan an GFDL. An le yw ran an fundyans Wikimedia hag yw towl whor a Wikipedia. Wikisource lemmyn a'n jeves 40,835 folennow. Vysytyeugh an folen gweres ha profyeugh y'n sandbox dhe dhysky fatel yllough why dyllo lemmyn nep folen.\n1 Skrivennow Wikimedia\n2 Oberow Scryforyon Gettep\n3 Testennow Cryjyansek\n4 Testennow Erel\n5 Testennow Kernewek Dallethfosek Hen\nGwelewgh Delifrans Paper Nowodhow Wikipedia2004 - Pandra yw Wikisource?\nOberow Scryforyon Gettep\nGweleugh Scryforyon or Testennow dyhanow hag üs warbarth – a gomprehend arethyow, assays, bardhonÿeth, novelys hag éghenow erel.\nGweleugh Testennow Cryjyansek.\nGweleugh Defnyth a bup sort.\nTestennow Kernewek Dallethfosek Hen\nCharter Fragment/Charter Endorsement\nPassion Poem/Mount Calvary\nBeunans Meriasek (Dominus Hadton, 1504) – devynnow\nTregear Homilies/Pregothow (John Tregear, c1557)\nCreation of the World/Gwreans an Bys (William Jordan, 1611)\nSkrifennow kemmysk berr\nDzhuan Tshei an Hor (Thomas Tonkin (?), c1670; dyllys gans Eduard Lhuyd, 1707)\nDelkiow Sevi (A Cornish Song) (kenys gans Cheigwin yn 1698; dyllys gans William Pryce, 1790)\nDrake Proanter East, the Toby Trethell (dyllys gans William Pryce, 1790)\nLyther William Bodinar (1776)\nTestament Coth - Testament Noweth\nDhô'm Gwrêg Gernûak (Henry Jenner, 1904)\nOberow dre Drank hag Eghen scryfa\nTestennow Hen ha Classyk - Desmygys - Dy-Dhesmygys - Bardhonyeth - Bewnans Scryfys - Lytherow - Arethyow\nRolyow ha Defnyth sompel - Scryvennow sygeres ha classyes\nOwth Omblegya Testennow\nPolicies and guidelines - Copyrights - How to edit - How to submit a text - Guide to layout and style - Public domain and GFDL - Requested texts - Disambiguation pages\nYn kever an Towl\nWhat is Wikisource? - Wikimedia - Announcements - FAQ - Contact us - Scriptorium (Village pump) - Chat - Mailing lists - Moderator BBS - Utilities - Software - Statistics - Donations\nTowlow Erel Wikimedia\nWikisource yw dyghtyes dre an fundyans hep gwayn Wikimedia. Wikimedia a ober lyes-yeth erel ha content-opyn wiki towlow:\nConduyk oll towlow Wikimedia\nGerlyver lyes-yeth ha Thesaurus\nLyfrow-testen Frank ha Cowethlyvrow\nRetrieved from "https://wikisource.org/w/index.php?title=Main_Page/Kernewek&oldid=859637"\nThis page was last edited on 4 December 2020, at 16:06.


Sat Jan 7 14:35:47 GMT 2012\nPrevious message (by thread): [Spellyans] The Beast of Bodmin Moor: Best Goon Brèn\nGohemynadoe a'n gwella rag dyllans an lever ma!\nOn Jan 7, 2012, at 12:36 PM, Michael Everson wrote:\n> Yma Evertype ow nôtya bos dyllys lyver nowyth Alan M. Kent, "Best Goon Brèn", in Sowsnek ha gans trailyans Kernowek gans Neil Kennedy. Pris £11.95. Dhe gafos dhyworth Amazon.co.uk ha dhyworth Spryrys a Gernow. Rag godhvos moy, gweler http://evertype.com/books/beast.html\n> Kebmer with… Yma an Best et agan kerhyn! An daralla nowyth-ma a veu screfys rag redoryon yonk wàr sel a’n whedhel kevrînek a Vest Goon Brèn. Yma an screfor gormelys a Gernow, Alan M. Kent, ow terivas dhyn fatla wrug cath vrâs dos ha gwandra in pow gwyls Kernow. Ot obma daralla yw leun a dhelît ha marth, a vedn cressya agan awen ha trega pell et agan covyon. An pyctours a veu gwrës gen an artyst Gabrielle Cailes neb a ajwon pùb part a Gernow. Leun yw an pyctours a spyrys, a lyw hag a fors hag ymowns y ow portraya wharvosow an whedhel in kenyver poynt hag ow cachya an sens glew a blâss a gefyr ino. Presentys yw an whedhel i’n dhew davas gen trailyans bewek i’n Kernowek a’n eurma a veu screfys gen Neil Kennedy.\n> Evertype announces the publication of Alan M. Kent's new book, "The Beast of Bodmin Moor, in English and with a Cornish translation by Neil Kennedy. Retail price £11.95. Available from Amazon.co.uk and Spryrys a Gernow. For more information see http://evertype.com/books/beast.html\n> Watch out… the Beast is about! This new story for young readers is based on the mysterious legend of the Beast of Bodmin Moor. The acclaimed Cornish writer Alan M. Kent tells the charming tale of how a big cat came to wander the wild landscape of Cornwall. Filled with delight and wonder, this is a tale to enrich the imagination and stay long in the memory. The illustrations are by Gabrielle Cailes, an artist who knows Cornwall intimately. With wonderful spirit, colour, and energy, they capture the detail of the story and its thrilling sense of place. The story is presented bilingually with a vibrant modern translation into Cornish by Neil Kennedy.


Compare Bible readings for Malaki 1 in the ABK and the NRSV - Bible Society\n6Mab a enor y das, ha gwas y vester. Ytho mars ov vy tas, ple'ma ow enor? Mars ov vy mester, ple'ma ow revrons? yn-medh ARLOEDH an luyow dhywgh, an oferysi, a dhispres ow hanow. Mes hwi a lever, ‘Fatell wrussyn dispresya dha hanow?’ 7Hwi a offrynn war ow alter boes defolys! Mes hwi a lever, ‘Fatell re'th tefolsyn?’ Pan leverowgh hwi moes an ARLOEDH dhe vos koeg. 8Pan dhrowgh bestes dall dhe sakrifia, a nyns yw henna drog? Pan offrynnowgh evredh ha klav, a nyns yw henna drog? Roy ev dhe'th wovernour! A vydh ev pes da genes? A wra dha resseva? yn-medh ARLOEDH an luyow. 9Lemmyn, ytho, pysewgh war Dhuw1:9 pysewgh war Dhuw: Ebrow diserrewgh fas Duw. may hwrello agan favera. Dhiworth agas leuv yw hemma! A wra ev diskwedhes favour dhe dhenvyth ahanowgh? yn-medh ARLOEDH an luyow. 10Piw yn agas mysk a wra degea darasow an tempel, ma na enowowgh ow alter yn euver? Nyns ov vy pes da genowgh hwi, yn-medh ARLOEDH an luyow. Ny dhegemmerav offrynn a'gas diwleuv. 11Rag meur yw ow hanow yn mysk an kenedhlow, dhiworth an howldrevel ha bys an howlsedhes, hag yn pub le yma ynkys offrynnys dhe'm hanow, hag offrynn pur, rag meur yw ow hanow yn mysk an kenedhlow, yn-medh ARLOEDH an luyow. 12Mes hwi a'n disaker ow leverel, ‘Moes an Arloedh yw defolys, ha'y frut, hy boes, yw dispresys.’ 13Ha hwi a lever, ‘Awotta, ass yw skwithus!’ ha hwi a wra y dhispresya, yn-medh ARLOEDH an luyow. Pan dhrowgh hwi best ledrys,1:13 ledrys: Po skwardys. hag evredh, ha klav, ha'ga dri avel offrynn, a vynnav aga resseva a'gas diwleuv? yn-medh an ARLOEDH. 14Mollothek yw an toeller a'n jeves gorow y'n gre ha dedhewi y ri, hag ena ev a sakrifi dhe'n ARLOEDH neppyth gans namm warnodho. Rag myghtern meur ov vy, yn-medh ARLOEDH an luyow, ha'm hanow yw ownys yn mysk an kenedhlow.


Negys - Wikipedia\nNegys yw dendil bewnans po gul arghans der askorra po prena ha gwertha askorrasow (kepar ha gwara po gonisyow) rag prow. Perghennek an negys yw an huni a arveth tus rag ober. Yn termyn eus passys, kreftoryon unnik gans kwalifiansow a arvethas darbaroryon.\nRanndir Negys Kresel yn Singapor y'n gorthugher.\nYn sens komparek, ny wra hanow negys divagli entitas an negys a'n perghennek. Hemm a styr bos perghennek an negys omgemeryansek ha gorthebus rag dettys omgemerys gans an negys. Mar kyv an negys dettys, an gresysoryon a yll helghi kerth personel an perghennek. Ny wra kesweyth negys alowa kevradhow korforethel. An perghennek yw tollys yn personel war wober oll a'n negys.\nY teu an ger "negys" a-dhyworth an Latinek klassek "necesse" a styr "res". An term yw usys ynwedh yn yeth kowsys rag styrya kompani. Kompani, yn fordh aral, yw entitas laghel diblans ha ri omgemeryans finwethys ha kevradhow toll korforethel. Kesweyth kompani yw moy komplek ha kostek dhe dhalleth, mes y re moy a dhifres ha lesow rag an perghennek.\nOnan a'n kans erthygel posekka war Wikipedya yw an erthygel ma.\nLast edited on 27 Du 2021, at 18:17\nDiwettha golegyans an folen ma a veu an 27 Du 2021, dhe 18:17.


LOGH, KERNOW, UK\nOgas hag unnik war an trogylgh, Gool Ilow Logh a hwer yn kres tre vorek, hy gwarivaow chif war dreth linennys gans alsyow serth ha gwariva an dre ryb an porth bysi. Py le pynag may firir yma gwelyow marthys, skochfordhow dhe hwithra, diwottiow may hyllir kelli dydh ynna…\nAn didhan a dhalleth dhe 4wh dy’Gwener ha’n gwarivaow a dhege dhe a-dro dhe 11wh dy’Sul kyn pes an didhan yn barrow leel bys yn eur dhiwedhes.\nLogh a’s teves dewis bryntin a ostyansow havysi ughel aga hwalita, ytho mars eder ow hwilas krowji dy’gool, ostel, G&H, park tornyas, splatt tylda po gwesti, hwi a wra kavos neb le splann rag godriga ynno yn Gool Ilow Logh. A siewgh neppyth tamm dyffrans? Hwi a yll dewis dhyworth kodhow, tipis, krowyow prenn, po chiow tiek yn ranndir Logh ynwedh. Na wrewgh marnas kavos ostyans ha’y erghi, kibya agas tokynyow gool hedre vo hwath possybyl hag ena omdhiskwitha ha mires yn-rag dhe bennseythen vryntin a ilow vyw y’gan tre deg arvorel.\nDyghtys gans Plymouth City Bus, agan servis kyttrin gwennel a jun oll an parkow dy’gool chif dhe’n dre ha kemeres tus dhyworth Porthpyra ha Porthledan. An servis a res dres an bennseythen oll bys yn 1kh hag a gemmer tus pub 20 mynysen dhyworth Porthpyra (Crumplehorn), Seaview Holiday Park, Killigarth Manor, Trelawne Manor, Westwaylands, Tencreek Holiday Park, Baya Logh, Caravan Club/Dovers House, Tregoad Park, Porthledan/Park Powdir Logh. Viajbrisyow yw £1.50 pub tu hag y hyllir prena Supersavers y’n kyttrin. Gesewgh agas karr y’gas ostyans hag enjoya viaj berr ha tegwelek y’n kyttrin dhe’n dre. Y hyllir kerdhes, heb mar, a-hys an hyns soth-west gorvarthys, po kavos skath hogen mars yw gwiw an mortid. Y hyllir dos ynwedh rag an jydh. Ni a brof treusporthow kochys dhyworth Aberplymm ha Lyskerrys (gans Plymouth City Bus).\nTencreek Holiday Park ha Tregoad Park a’s teves fardellow ostyans + tokynyow gool a yllir prena warlinen. Checkyewgh an pyth a brof pub park dre glyckya an kevrennow war agan folen tokynyow.\nY hyllir ynwedh iskarga rol a dylleryow may hyllir godriga y’n ranndir ma. Yma neppyth rag pub discernyans ha bojet, mes res yw bos skav – y hwerthir glan yn uskis!\nKLYCKYEWGH OMMA RAG ROL A DHEWISYOW OSTYANS YN RANNDIR LOGH


(242) Sonow - lovinglivingcornish\n© 2020 Nicholas Williams\nDownload FileMP3 • 4588KB\nYma an ger Sowsnek ‘charm,’ in mesk taclow erel, ow styrya gwers cot hudol intendys dhe sawya cleves pò dysês in den pò in best. In Kernowek ‘charm’ a’n sort-na yw gelwys son. Nyns yw an ger son y honen kefys i’n tavas hengovek, saw yma va clôwys i’n form liesek soons in Sowsnek Kernow, ha hèn yw styrys avell ‘amulets, charms, mystic words given by white witches to their customers.’ Apert yw bos son in y dhevedhyans an keth ger avell an ger Kembrek swyn ‘spell, incantation; magic remedy.’ Y fedha sonow ûsys bythqweth in lies pow dhyworth oos an baganieth bys in agan dedhyow ny. In sonow recordys in Jerman Coth yth yw an dhuwow pagan gelwys dhe gollenwel an yaghheans. In dedhyow an Gristoneth bytegyns yth yw Duw, Crist, sans pò el henwys avell mainoryon po ‘agents’ an sawment. Yma sonow kefys in Sowsnek Coth, in Kembrek, in Scot-Godhalek hag in Godhalek Wordhen. Ot obma trailyans Kernowek a son warbydn drokhunros in Godhalek Conteth Kerry: Ana mamm Maria/ Maria mamm Crist/ Elysabeth sans, mamm Jowan Baptyst/ re bo an try ferson-na intredhof hag escar ow gwely/ an prenn may feu Crist crowsys warnedhy intredhof ha hulla/ ha pùptra ken a wrello myshef dhyn ny. Yma sonow kefys kefrÿs in Sowsnek Kernow, rag ensampyl an son-ma warbydn drog dens: Christ passed his brother’s door/ saw his brother lying on the floor/ ‘What aileth thee brother?/ Pain in the teeth?/Thy teeth shall pain thee no more/ In the name of the Father, Son and Holy Ghost. Kyn nag yw son vëth kefys ganso y honen in Kernowek, yma taclow haval dhe sonow dhe weles in Bêwnans Meryasek ha Bêwnans Ke pàn usy sans an tîtel ow yaghhe nebonen. Ensampyl dâ yw an lînednow-ma in mes a Bêwnans Ke ha Ke ow yaghhe clâv dyberthys pò ‘leper’:\nKepar dell y’th pernas ker\nJesu re bo dha vedhek\na’n leper crev anhedhek.\nRe’th wheresso benytha:\nostendat modo mirum\nhic qui Naaman Sirum\nmundari dedit aqua\nSens an lînednow Latyn ena yw: re wrello dysqwedhes lemmyn merkyl omma ev neb a wrug grauntya dhe Naaman Syryan dre dhowr dhe vos glanhës. Naaman o hembrynkyas army Aram hag ev o clavorak. Derîvys yw i’n Testament Coth fatell wrug Elyseùs (‘Elisha’) cùssulya dhodho may whrella ev golhy y honen seythgweyth in Dowr Jordan. Naaman a wrug indelha ha’y gleves a veu glanhës. Yma son aral dhe gafos in Bêwnans Meryasek pàn usy Meryasek ow yaghhe den efredhek. An sans a lever:\nJesu yw agan savyour\nre’th trehava dhywar leur.\nMaria re’th wheresso\nha re grauntyo\nhy bodh mar pea\nyehes dhyso i’n tor’-ma.\nDhe nôtya yw fatell yw kefys i’n dhew dyller-na an geryow re’th wheresso ‘may he/she come to your aid.’ Yth hevel fatell yw an lavar re’th wheresso furvel pò ‘formula’ a vedha ûsys in sonow sawment. Wàr verr lavarow yth esa sonow kebmyn in lies tavas. Dell hevel yth o sonow kefys in Kernowek, hag yma examplys dâ anodhans dhe welys avell gwersyow i’n textow.\nRadyô an Gernowegva, Dyllans 588, 13 mis Mê 2022


Compare Bible readings for Mathew 26 in the ABK and the RSV - Bible Society\nMark 14:1-2; Luk 22:1-2; Yow 11:45-53\n1Ha Yesu, wosa gorfenna oll an lavarow ma, a leveris dh'y dhyskyblon, 2‘Hwi a woer bos an pask wosa dew dhydh, ha Mab an den a vydh daskorrys dhe vos krowsys.’ 3Ena an bennoferysi ha henavogyon an bobel a omguntellas war-barth yn palys an arghoferyas, Kayfas henwys, 4hag omgusulya fatell wrellens dalghenna Yesu dre doell ha'y ladha. 5Mes yth esens ow leverel, ‘A-der y'n dy'goel, ma na hwarvo freudh yn mysk an bobel.’\nMark 14:3-9; Yow 12:1-8\n6Ha pan esa Yesu yn Bethani yn chi Simon an klavorek, 7unn venyn a dheuth dhodho ha gensi lester alabaster a eli meur y bris, neb a wrug y dhinewi war y benn, hag ev esedhys dhe dhybri. 8Pan welas an dhyskyblon henna, serrys ens i, ow leverel, ‘Prag y feu an koll ma? 9An eli ma a allsa bos gwerthys a gals a vona ha res dhe'n voghosogyon.’ 10Yesu a gonvedhas henna, hag yn-medh ev, ‘Prag y hwrewgh hwi trobla an venyn? Rag hi re wrug ober da ragov. 11Hwi a gyv an voghosogyon pub eur genowgh, mes my ny'm gevowgh pup-prys. 12Rag pan dhiveris hi an eli ma war ow horf hi a'n gwrug rag ow ynkleudhyans. 13Yn hwir y lavarav dhywgh, pyle pynag y fo pregewthys an aweyl ma yn oll an bys, y fydh derivys ynwedh an pyth re wrug hi, yn kovadh anedhi.’\nMark 14:10-11; Luk 22:3-6\n14Ena yth eth onan a'n dewdhek, henwys Yudas Skaryoth, dhe'n bennoferysi 15ha leverel, ‘Pandra vynnowgh y ri dhymm mara'n daskorrav dhywgh?’ Hag y hwrussons pe dhodho deg bath warn ugens a arghans, 16hag alena rag yth esa ow hwilas prys gwiw rag y dhaskorr.\nMark 14:12-21; Luk 22:7-14, 21-23; Yow 13:21-30\n17Hag yn kynsa dydh an bara heb goell, an dhyskyblon a dheuth dhe Yesu ha leverel, ‘Ple fynnydh ni dhe bareusi rag ty dhe dhybri an pask?’ 18Hag yn-medh ev, ‘Ewgh y'n sita dhe neb den ha leverewgh dhodho: “An Mester a lever: Ow thermyn vy yw ogas; my a syns an pask y'th chi gans ow dyskyblon.” ’ 19Ha'n dhyskyblon a wrug kepar dell erghis Yesu dhedha ha pareusi an pask y hwrussons.\n20Ha pan o devedhys an gorthugher, ev a esedhas orth an voes gans an dewdhek.26:20 gans an dewdhek: War-lergh re a'n dornskrifow gans an dewdhek dyskybel. 21Hag i ow tybri, yn-medh ev, ‘Yn hwir y lavarav dhywgh, onan ahanowgh a wra ow thrayta.’ 22Hag i pur drist a dhallathas leverel dhodho an eyl wosa y gila, ‘Nyns yw my, Arloedh, ywa?’ 23Mes ev a worthybis ha leverel, ‘Neb a drogh y leuv y'n keth tallyour genev vy, henna a wra ow thrayta. 24Yma Mab an den ow mos kepar dell yw skrifys anodho, mes go-ev an den na may ma Mab an den traytys ganso; da via dhodho, byth na ve genys an den na.’ 25Yudas, neb a'n traytas, a leveris dhodho, ‘Sur nyns yw vy, Mester?’ Ev a worthybis, ‘Ty re'n leveris.’\nMark 14:22-26; Luk 22:15-20; 1Ko 11:23-25\n26Ha pan esens ow tybri, Yesu a gemmeras bara hag a'n bennigas hag a'n torras ha'y ri dhe'n dhyskyblon, ow leverel, ‘Kemmerewgh, dybrewgh, hemm yw ow horf.’ 27Ena ev a gemmeras an26:27 War-lergh re a'n dornskrifow nyns usi omma an ger an. hanaf, ha wosa ri grasow ev a'n ros dhedha ow leverel, ‘Evewgh oll hwi a hemma, 28rag hemm yw ow goes a'n kevambos nowydh26:28 War-lergh re a'n dornskrifow nyns usi omma an ger nowydh. yw skoellys rag lies dhe dhehwelyans peghosow. 29My a lever dhywgh, ny evav namoy alemma rag a'n frut ma a'n gwinbrenn bys y'n jydh na ma'n evav genowgh nowydh yn gwlaskor ow Thas.’\n30Ha wosa i dhe gana hymna yth ethons dhe'n menydh Oliv.\nMark 14:27-31; Luk 22:31-34; Yow 13:36-38\n31Ena yn-medh Yesu dhedha, ‘Oll hwi a vydh sklandrys ahanav26:31 sklandrys ahanav: Po gwrys dhe drebuchya a'm govis vy. vy y'n nos ma, rag skrifys yw,\n“My a wra gweskel an bugel\nha deves an flokk a vydh skattrys.”\n32Mes wosa my dhe vos drehevys yth av a-dheragowgh dhe Galile.’ 33Peder a worthybis ha leverel dhodho, ‘Mara pydh kettep onan sklandrys ahanas, byth ny vydhav vy sklandrys.’ 34Yn-medh Yesu dhodho, ‘Yn hwir y lavarav dhis, y'n nos ma kyns es an kulyek dhe gana, ty a wra ow denagha teyrgweyth.’ 35Yn-medh Peder dhodho, ‘Kyn fe res my dhe verwel genes, ny wrav vy dha dhenagha.’ Yndella ynwedh y kewsis oll an dhyskyblon.\nMark 14:32-47; Luk 22:39-46\n36Ena y teuth Yesu gansa dhe le henwys Gethsemane, hag yn-medh ev dhe'n dhyskyblon, ‘Esedhewgh omma, ha my ow mos yn-hons dhe bysi.’ 37Ev a gemmeras ganso Peder ha dew vab Zebede hag a dhallathas bos trist hag yn ahwer. 38Ena yn-medh ev dhedha, ‘Leun a dristyns yw ow enev bys yn ankow; gortewgh omma ha goelyewgh genev.’ 39Hag ow mones nebes yn-rag, ev a goedhas war y fas ha pysi ow leverel, ‘Ow Thas, mara kyll henna bos, tremenes an hanaf ma dhiworthiv; mes na vo henna herwydh ow bodh vy saw dha vodh tejy.’ 40Hag ev a dheuth dh'y dhyskyblon ha'ga havoes ow koska, hag yn-medh ev dhe Peder, ‘Ytho, a ny yllsowgh hwi goelya unn our genev? 41Goelyewgh ha pysiwgh ma na entrowgh yn temptyans; an spyrys dhe wir yw parys fest, mes gwann yw an kig.’ 42Arta an nessa gweyth ev a omdennas ha pysi, ow leverel, ‘Ow Thas, mar ny yll hemma26:42 hemma: War-lergh re a'n dornskrifow an hanaf ma. tremena heb my dh'y eva, dha vodh re bo gwrys.’ 43Ha pan dheuth arta, ev a's kavas ow koska, rag poes o aga dewlagas. 44Hag ev a's gasas hag omdenna arta, ha pysi an tressa gweyth ow leverel an keth lavarow arta. 45Ena y teuth dhe'n dhyskyblon hag yn-medh ev dhedha, ‘Pesyewgh ow koska lemmyn, ha powesiwgh;26:45 Pesyewgh ow koska lemmyn, ha powesiwgh: Po Esowgh hwi hwath ow koska hag ow powes? otta, ogas yw an eur mayth yw daskorrys Mab an den yntra diwla peghadoryon. 46Sevewgh, deun ahanan. Ottomma an den devedhys neb a wra ow thrayta.’\nMark 14:43-50; Luk 22:47-53; Yow 18:3-12\n47Hag ev hwath ow kewsel, otta, Yudas, onan a'n dewdhek a dheuth, ha ganso routh veur ow toen kledhedhyow ha fustow, dhiworth an bennoferysi ha henavogyon an bobel. 48Hag ev neb a'n traytas a ros dhedha tokyn ow leverel, ‘Neb may rov amm dhodho, henna yw ev, settyewgh dalghenn ynno.’ 49Ha desempis ev eth dhe Yesu ha leverel, ‘Lowena dhis, Mester!’ hag amma dhodho. 50Hag yn-medh Yesu dhodho, ‘Koweth, prag y teuthys?’26:50 prag y teuthys? Po Gwra an pyth may teuthys ragdho. Ena y teuthons yn-rag ha gorra aga diwla war Yesu ha'y dhalghenna. 51Hag otta, onan a'n re esa gans Yesu, owth ystynn y leuv a dennas y gledha hag a weskis kethwas an arghoferyas ha treghi dhe-ves y skovarn. 52Ena Yesu a leveris dhodho, ‘Gorr dha gledha yn y le arta, rag oll an re a gemmer an kledha, der an kledha y ferwons. 53Po a dybydh jy na allav pysi ow Thas, hag ev a dhannvon dhymm lemmyn moy ages dewdhek lyjyon a eledh? 54Fatell allsa an skryptors bos kollenwys ytho, y tal hwarvos yndella?’ 55Y'n eur na Yesu a leveris dhe'n routhow, ‘A dheuthewgh hwi yn-mes gans kledhedhyow ha fustow dhe'm dalghenna kepar dell ve erbynn lader? Yth en esedhys26:55esedhys: War-lergh re a'n dornskrifow esedhys genowgh. y'n tempel pub dydh ow tyski ha ny wrussowgh ow dalghenna. 56Mes oll hemma yw hwarvedhys may fo kollenwys skrifow an brofoesi.’ Ena oll an dhyskyblon a'n gasas ha fia dhe'n fo.\nMark 14:53-65; Luk 22:54-55, 63-71; Yow 18:13-14, 19-24\n57An re a dhalghennas Yesu a'n dug dhe Kayfas an arghoferyas yn tyller may feu kuntellys war-barth an skribys ha'n henavogyon. 58Ha Peder a'n siwyas a-bell bys yn klos an arghoferyas ha wosa ev dhe vones a-bervedh ynno, ev a esedhas gans an withysi rag gweles an dhiwedhva. 59Ha'n bennoferysi hag oll an Sanhedrin a hwila fals dhustuni erbynn Yesu rag y worra dhe'n mernans, 60mes ny'n kavsons, kyn teuth yn-rag lies fals dhustunier. Wor'tiwedh y teuth dew dhen 61neb a leveris, ‘An den ma a leveris, “My a yll distrui tempel Duw ha'y dhastrehevel kyns penn trydydh.” ’ 62Ena an arghoferyas a sevis yn-bann ha leverel dhodho, ‘A ny worthybydh? Pyth yw an dustuni a dheg an re ma er dha bynn?’ 63Mes Yesu a dewis. Hag yn-medh an arghoferyas dhodho, ‘My a wra dha gonjorya re'n Duw bew dhe leverel dhyn mars osta an Krist, Mab Duw.’\n64Yesu a leveris dhodho, ‘Ty re'n leveris; mes hwath yn-medhav dhywgh,\nWosa hemma, hwi a wel Mab an den\nesedhys a'n barth dhyghow dhe'n galloes\nhag ow tos war gommol an nev.’\n65Ena an arghoferyas a skwardyas y dhillas ow leverel, ‘Ev re wrug blasfemi, py edhomm eus dhyn a voy a dhustunioryon? Otta, hwi re glewas an blasfemi. 66Pandr'a dybowgh?’ I a worthybis ow leverel, ‘Gwiw yw dhe verwel.’ 67Ena i a drewas yn y fas ha'y weskel; ha re anedha orth y gronkya 68a leveris, ‘Ty Krist, gwra profoesa piw a'th weskis.’\nMark 14:66-72; Luk 22:56-62; Yow 18:15-18, 25-27\n69Ha Peder o esedhys dhe-ves y'n klos; hag unn vaghteth a dheuth dhodho ha leverel, ‘Ty ynwedh, yth esesta gans Yesu a Alile.’ 70Mes ev a'n naghas a-dherag peub ow leverel, ‘Ny wonn pandr'a gewsydh.’ 71Ha wosa ev dhe vones yn-mes dhe'n porth, maghteth arall a'n gwelas hag a leveris dhe'n re esa ena, ‘Yth esa hemma ynwedh26:71 War-lergh re a'n dornskrifow nyns usi omma an ger ynwedh gans Yesu a Nazareth.’ 72Hag arta ev a'n denaghas gans ti, ‘Ny aswonnav an den.’ 73Pols byghan wosa henna an re ow sevel ena a dheuth ha leverel dhe Peder, ‘Dhe wir ty ynwedh yw onan anedha, rag dha rannyeth a wra dha dhiskudha.’ 74Ena y tallathas mollethi ha lia, ‘Ny aswonnav an den.’ Ha desempis an kulyek a ganas. 75Ha Peder a borthas kov a eryow Yesu, kewsys dhodho, ‘Kyns es an kulyek dhe gana ty a'm denagh teyrgweyth.’ Hag ev eth dhe-ves hag a oelas yn hwerow.


1 Makkabeyon 6 (ABK) - Bible Society\n1 Makkabeyon 6 ABK\nDiwettha Dydhyow Antioghus Epifanes\n1Yth esa myghtern Antioghus ow mos der an ughella ranndiryow pan glewas bos Elymais yn Persia sita a vri drefenn hy rychys yn arghans hag owr. 2Hy thempel o fest rych, hag ynno boklers owrek, lurigow, hag arvow gesys ena gans Aleksander mab Felip, myghtern Masedonia, an kynsa a reynyas war an Grekys. 3Ytho ev a dheuth hag a assayas kemmeres an sita ha'y ravna, mes ny'n jevo y wul, drefenn bos y dowl godhvedhys dhe dus an sita 4hag i a sevis orto yn batel. Yndella ev a fias alena yn galar meur rag dehweles dhe Babylon.\n5Ena nebonan a dheuth dhodho yn Persia hag a dherivas bos fethys an luyow re alsa dhe bow Yuda, 6ha Lysias dhe vos di yn kynsa gans lu krev, mes ev dhe dreylya ha fia dhe'n fo a-rag an Yedhewon; ha'n Yedhewon dhe vones ha bos krev gans an arvow, proviansow ha preydhyow pals re gemmersens dhiworth an luyow re droghsons dhe'n dor; 7hag i dhe denna dhe'n dor an dra gasadow re dhrehavsa war an alter yn Yerusalem, hag i dhe dhrehevel fosow ughel a-dro dhe'n sentri par dell vedha kyns, hag ynwedh kera Beth-sur, y sita ev.\n8Pan glewas an myghtern an nowodhow ma sowdhenys veu ha kryghyllys fest. Ev eth dh'y weli ha gyllys klav o gans ahwer, drefenn na hwarvia traow ragdho dell dowlsa. 9Y feu ena lies dydh, rag ahwer down a'n synsi heb lett, hag ev a dybis y vos ow merwel. 10Ytho ev a elwis y gowetha hag yn-medh ev dhedha, ‘Kosk re dhibarthas a'm dewlagas ha trogh yw ow holonn gans prederow. 11My a leveris dhymmo vy ow honan, “Pana ahwer ov vy devedhys dhodho! Hag yn pana liv meur ov vy beudhys! Rag hegar en ha meurgerys y'm galloes.” 12Mes lemmyn my a perth kov a oll an drogoberow a wrug yn Yerusalem. My a gemmeras oll an lestri a arghans hag a owr esa ena; ha heb ken my a dhannvonas dhe dhistrui trigoryon Yuda. 13My a woer y vos drefenn hemma yth yw devedhys warnav an drogow ma; hag otta, yth esov ow merwel a ahwer down yn bro astranj.’ 14Ena ev a elwis war Felip, onan a'y gowetha ha'y wrug rewler war oll y wlaskor. 15Ev a ros dhodho an diadem ha'y bows ha'n bysow-sel, gans awtorita dhe dhyski Antioghus y vab ha'y vaga rag may fe myghtern. 16An myghtern a verwis ena y'n kans, naw ha dew-ugensves blydhen.6:16 163 kyns Krist. 17Pan glewas Lysias bos an myghtern marow, Antioghus a worras mab an myghtern war an se dhe reynya. Lysias re'n magsa a-dhia y vabses; hag ev a'n henwis Ewpator.\nOmsettyans Nowydh gans Syria\n18Yn kettermyn an re y'n tour a besyas stroetha an Ysraelysi yn kyrghynn an sentri. Yth esens owth assaya gul drogow yn pub fordh, ha skoedhya an Jentilys. 19Ytho Yudas a erviras aga distrui, hag ev a guntellas oll an bobel dhe worra esedhva a-dro dhedha. 20I a omguntellas hag omsettya a-dro dhe'n tour y'n kans ha deg ha dew-ugensves blydhen,6:20 162 kyns Krist. hag ev a dhrehevis tylleryow rag tenna ha jynnow-esedhva. 21Mes re anedha a dhienkas a'n esedhva, ha re a'n Ysraelysi dhidhuw a junyas gansa. 22I eth dhe'n myghtern ha leverel, ‘Pes termyn y fyllydh gul gwirvreus ha diella agan breder? 23Lowen vedhen ow servya dha das, ow kerdhes war-lergh y eryow hag owth holya y worhemmynnow. 24Rag hemma mebyon agan bobel a omsettyas orth an tour hag i eth ha bos eskarek dhyn; dres hemma, i re ladhas kemmys ahanas re gachsons, hag i re byllas agan pythow. 25Ha nyns yw er agan pynn yn unnsel i dhe ystynn aga diwleuv, mes ynwedh erbynn oll an tiryow war aga oryon. 26Hag otta, i re gampyas hedhyw a-dro dhe'n tour yn Yerusalem rag y gemmeres; i re geras keffrys an sentri ha Beth-sur; 27ha marnas ty dh'aga lettya, i a wra traow hwath brassa ha ny yllydh aga lesta.’\n28An myghtern a'n jevo sorr meur pan glewas hemma. Ev a guntellas oll y gowetha, kaslewydhyon y lu, ha'n re yn awtorita. 29Arvethesigyon a dheuth dhodho a wlaskordhow erell hag a ynysow an moryow. 30Niver y luyow o kans mil a droeslu, ugens mil a varghoglu ha dewdhek olifans warn ugens, prevys yn bresel. 31I a dheuth der Idumea hag a gampyas erbynn Beth-sur, ha batalyas lies dydh ha gul jynnow-esedhva; mes an Yedhewon eth yn-mes hag a loskas an re ma gans tan, hag a vatalyas yn fen.\nAn Vatel yn Beth-zakaria\n32Ena Yudas a geskerdhas dhiworth an tour hag a gampyas yn Beth-zakaria, a-dal kamp an myghtern. 33Myttin a-varr an myghtern a sevis, ha wosa keskerdh uskis gans y lu war an fordh dhe Beth-zakaria, y lu a veu settys yn aray rag an vatel, hag i a hwythas an hirgern. 34I a dhiskwedhas dhe'n olifanses sugen grappys ha morennow dh'aga pareusi rag an vatel. 35Hag i a rannas an bestes yn mysk an bagasow a gasoryon; ryb pub best i a worras mil wour, ervys gans kaspowsyow ha gans basnettow a vrons war aga fenn; ha pymp kans marghek dewisys a veu apoyntys dhe bub best. 36I a sevis yn aga tyller dhe gyns plepynag mayth esa an best; plepynag mayth ella ev, i eth ganso, ha nevra ny'n gasens. 37War an olifanses yth esa touryow a brenn, krev ha gorherys; grogysys ens war pub best gans herness arbennik, ha war bubonan yth esa peswar gour ervys owth omladh alena, hag ynwedh y lewyer eyndek. 38Remenant an marghoglu a veu gorrys a bub tu war dhew denewen an lu dhe arvedh an eskar, hag i aga honan gwithys gans an bagasow a gasoryon. 39Pan wre an howl splanna war an skoesow a owr hag a vrons, an breow o enowys gansa hag a derlentri avel faglennow ow flammya.\n40Rann a lu an myghtern o lesys war an breow ughel hag yth esa re anedha war an plen, hag i eth yn-rag yn sawder hag yn aray da. 41Kemmys a glewo an tros hag a veu gwrys gans keskerdhes an routh ha gans son aga arvow ow kweskel war-barth, a grena, rag an lu o fest bras. 42Mes Yudas ha'y lu a dheuth nes dhe'n vatel, ha hwegh kans gour a lu an myghtern a goedhas. 43Eleazar, henwys Avaran, a welas bos onan a'n bestes darbarys gans arvwisk ryel. Ughella o ages oll an bestes erell, hag ev a dhesevas an myghtern dhe vos warnodho. 44Ytho ev a ros y vewnans rag may sawya y bobel, ha may kaffa ragdho y honan hanow heb fin. 45Ev a boenyas ynter an bagasow a gasoryon rag mayth hettha dhodho; ev a ladhas tus dhe'n dyghow ha dhe'n kledh, hag i a dhibarthas a-ragdho dhe'n dhew du. 46Ev eth yn-dann an olifans, ha'y wana alena hag a'n ladhas, mes an olifans a goedhas dhe'n leur warnodho hag ena ev a verwis. 47Pan welas an Yedhewon an nerth ryel hag omsettyans tynn an luyow, i a gildennas.\nAn Esedhva a-dro dhe'n Tempel\n48Re a lu an myghtern eth yn-bann dhe Yerusalem er aga fynn, ha'n myghtern a gampyas yn Yudi ha war venydh Sion. 49Ev a wrug kres gans tus Beth-sur, hag i a asas an sita, drefenn na's tevo sosten ena dredho may saffens yn esedhva, drefenn y vos blydhen sabotek dhe'n tir. 50Ytho an myghtern a gemmeras Beth-sur hag ev a worras gwithysi rag hy synsi. 51Ena ev a gampyas a-rag an sentri lies dydh. Ev a dhrehevis tylleryow rag tenna ha jynnow-esedhva, ha jynnow-hurlya rag tewlel tan ha meyn, jynnow rag tewlel sethow ha jynnow-hurlya. 52Ha gans hemma an Yedhewon a wrug jynnow bresel erbynn aga jynnow i, hag i a vatalyas lies dydh. 53Mes ny's tevo boes y'n lestri, rag y feu an seythves blydhen; an re a gavas sawder yn Yudi dhiworth an Jentilys re dhyb'sa remenant an provians re bia gesys. 54Nyns o marnas nebes gwer gesys y'n sentri, drefenn divoetter dhe wul maystri warnedha, hag i re beu skattrys, peub dh'y dyller y honan.\nSyria a Brof Ambos Kres\n55Ena Lysias a glewas bos Felip, neb re bia apoyntys gans myghtern Antioghus, hag ev hwath yn few, rag may fakka y vab dhe vos myghtern, 56re dhehwelsa a Persia hag a Media gans an gasoryon o gyllys gans an myghtern hag yth esa ev owth assaya dalghenna maystri war an rewl. 57Ytho distowgh ev a worhemmynnis omdenna, hag yn-medh ev dhe'n myghtern, dhe soedhogyon an lu ha dhe'n wer, ‘Dydh ha dydh yth en ha bos gwanna, agan boes yw skant, an tyller mayth omledhyn er y bynn yw krev, ha negys an wlaskor yw stroeth warnan. 58Lemmyn gwren akordya gans an dus ma, ha gul kres gansa ha gans oll aga henedhel, 59hag assentya ma's bewons herwydh aga laghys dell wrens kyns, rag yth o drefenn aga laghys a dhiswrussyn ni, i dhe serri ha dhe wul oll an traow ma.’\n60An areth ma a blesyas an myghtern ha'n routers hag ev a dhannvonas dhe'n Yedhewon profyans a gres hag i a'n degemmeras. 61Ytho an myghtern ha'n gaslewydhyon a ros dhedha aga thi. War an ambosow ma an Yedhewon a asas an dinas. 62Mes pan entras an myghtern menydh Sion hag a welas fatell o an dinas mar grev, ev a dorras an ti re wrussa hag a worhemmynnis may fo terrys an fos yn-nans oll a-derdro. 63Ena yth eth yn unn fyski hag a dhehwelis dhe Antiogh. Ev a gavas Felip ow kwarthevya war an sita, mes ev a vatalyas orto hag a gemmeras an sita dre nerth.


Marc 9 (ABK) - Bible Society\nMarc 9 ABK\nMat 17:1-13; Luk 9:28-36\n1Hag ev a leveris dhedha, ‘Yn hwir y lavarav dhywgh, bos rann an re usi ow sevel omma, na vydhons ow tastya mernans, kyns i dhe weles gwlaskor Duw devedhys gans nerth.’\n2Ha wosa hwegh dydh, Yesu a gemmeras ganso Peder, ha Jamys ha Yowann, ha'ga hembronk yn-bann yn menydh ughel, yn priva, aga honan; hag y feu treusfigurys a-ragdha. 3Ha'y dhillas a dhewynnyas yn pur wynn, yn fordh ma na ylli troghyer vyth war an nor aga hanna. 4Hag yth omdhiskwedhas dhedha Elias gans Moyses, hag yth esens ow keskewsel gans Yesu. 5Ha Peder a worthybis ha leverel dhe Yesu, ‘Mester, da yw ni dhe vos omma; ha gwren ni gul teyr skovva, onan dhiso jy, hag onan dhe Moyses, hag onan dhe Elias.’ 6Rag ny wodhva pandra dhe leverel, rag own bras a's teva. 7Hag y teuth kommolenn ha tewlel skeus warnedha; ha lev a dheuth yn-mes a'n gommolenn, ‘Hemm yw ow Mab karadow: klewewgh ev.’ 8Ha desempis, wosa i dhe vires a-derdro, ny welsons denvyth namoy, saw unnsel Yesu gansa.\n9Ha pan esens ow tos yn-nans a'n menydh, ev a erghis dhedha ma na wrellens derivas dhe dhenvyth an taklow a welsens, bys pan ve Mab an den dasserghys a'n re varow. 10Hag i a withas an lavar dhedha aga honan, ow kovynn an eyl orth y gila pandra ve styr dasserghyans a'n re varow. 11Hag i a wovynnas orto ow leverel, ‘Prag y lever an skribys bos res dhe Elias dos kynsa?’ 12Mes ev a leveris dhedha, ‘Elias dhe wir a dheu kynsa ha restorya pub tra; fatell ytho yw skrifys a Vab an den ev dhe wodhevel lies tra ha bos dispresys? 13Mes my a lever dhywgh, bos Elias dhe wir devedhys, hag i re wrug dhodho pypynag oll a vynnens, kepar dell yw skrifys anodho.’\nYaghheans Mab gans Spyrys Avlan\nMat 17:14-20; Luk 9:37-43\n14Ha pan dheuthons dhe'n dhyskyblon, i a welas9:14 Ha pan dheuthons dhe'n dhyskyblon, i a welas: War-lergh re a'n dornskrifow Ha pan dheuth dhe'n dhyskyblon ev a welas. routh veur yn aga hyrghynn, ha skribys ow tisputya orta. 15Hag a-dhesempis oll an routh, pan y'n gwelsons, o sowdhenys meur, ha poenya a wrussons bys dhodho ha'y salusi. 16Hag ev a wovynnas orta, ‘Pandr'a dhisputyowgh hwi orta?’ 17Ha nebonan a'n routh a worthybis dhodho, ‘Mester, my re dhros dhis ow mab, hag ynno spyrys avlavar, 18ha plepynag y talghenn ynno, ev a'n deghes dhe'n dor, hag ev a ewyn, ha deskerni gans y dhyns ha dos ha bos diwedhyn; ha my a leveris dhe'th dyskyblon ma'n towllens mes, ha ny allsons.’ 19Mes ev a worthybis dhedha ha leverel, ‘A henedh diskryjyk, pes termyn y fydhav vy genowgh? Pes termyn y hwrav agas perthi? Drewgh e dhymm.’ 20Hag i a'n dros dhodho. Ha pan y'n gwelas, desempis an spyrys a ros dhodho shora hag ev a goedhas dhe'n dor, ha rolya a-dro, owth ewyni. 21Hag ev a wovynnas orth y das, ‘Pes termyn yth yw a-ban dheuth hemma dhodho?’ Hag ev a leveris, ‘A-dhia y flogholeth; 22ha lieskweyth ev re'n tewlis yn tan hag yn dowrow rag y dhistrui; mes ty, mar kyllydh gul neppyth, kemmer truedh ahanan, ha gweres dhyn ni.’ 23Ha Yesu a leveris dhodho, ‘Mar kyllydh? Pup-tra9:23 Mar kyllydh? Pup-tra yw possybyl: War-lergh re a'n dornskrifow Mar kyllydh krysi, pup-tra yw possybyl. yw possybyl dhe neb a grysso.’ 24Hag a-dhesempis tas an flogh a grias gans dagrow9:24 War-lergh re a'n dornskrifow nyns usi omma an geryow gans dagrow. ha leverel, ‘Arloedh, my a grys: ty gweres ow diskryjyans.’ 25Mes pan welas Yesu routh dhe boenya war-barth, ev a rebukyas an spyrys avlan, ow leverel dhodho, ‘Ty spyrys avlavar ha bodhar, my a ergh dhis, deus yn-mes anodho, ha na wra mos ynno namoy.’ 26Ha'n spyrys a grias, hag a ros dhodho lies shora, hag a dheuth yn-mes; hag y feu avel onan marow, may hwrug lies leverel, ‘Marow ywa.’ 27Mes Yesu a'n kemmeras er an leuv ha'y dhrehevel, hag ev a sevis yn-bann. 28Ha pan ova devedhys y'n chi, y dhyskyblon a wovynnas orto yn priva ‘Prag na yllsyn ni y dewlel yn-mes?’ 29Hag ev a leveris dhedha, ‘Kammenn na yll an eghenn ma dos yn-mes marnas dre bysi ha penys.’9:29 War-lergh re a'n dornskrifow nyns usi omma an geryow ha penys.\nYesu a Dhargan Arta y Vernans ha'y Dhasserghyans\nMat 17:22-23; Luk 9:43-45\n30Hag i eth alena ha tremena dre Alile; hag ev ny vynna denvyth dhe wodhvos henna. 31Rag ev a dhyski y dhyskyblon ha leverel dhedha, ‘Mab an den a vydh daskorrys yntra diwla tus, hag y hwrons y ladha, ha wosa bos ledhys, ev a dhassergh wosa trydydh.’9:31 wosa trydydh: War-lergh re a'n dornskrifow y'n tressa dydh. 32Mes ny gonvedhens an lavar, hag own a's teva a wovynn orto.\nPiw Yw an Brassa?\nMat 18:1-5; Luk 9:46-48\n33Hag ev a dheuth9:33 ev a dheuth: War-lergh re a'n dornskrifow i a dheuth. dhe Kapernaum; ha pan esa y'n chi ev a wovynnas orta, ‘Pyth esewgh orth y dhisputya war an fordh?’ 34Mes i a dewis; rag war an fordh i re bia ow tisputya yntredha piw a vedha moyha. 35Hag ev a esedhas ha gelwel an dewdhek ha leverel dhedha, ‘Mara mynn neb den bos kynsa, ev a vydh an diwettha oll, ha servont dhe bub den oll.’ 36Hag ev a gemmeras flogh ha'y settya yn aga mysk, ha wosa y gemmeres ev yn y dhiwvregh, ev a leveris dhedha, 37‘Piwpynag a dhegemmerro onan a'n fleghes a'n par ma yn ow hanow vy, a'm degemmer vy, ha piwpynag a'm degemmerro, ny'm degemmer vy, saw ev neb a'm dannvonas.’\n38Yowann a leveris dhodho, ‘Mester, ni a welas nebonan ow tewlel mes dywolow y'th hanow jy; ha ni a'n lettyas drefenn na wre agan holya.’ 39Mes Yesu a leveris, ‘Na'n lettyewgh ev; rag nyns eus denvyth a wra marthusyon yn ow hanow vy hag a yll yn skav kewsel drog ahanav. 40Rag neb na vo er agan pynn ni, ragon ni9:40 er agan pynn ni, ragon ni: War-lergh re a'n dornskrifow er agas pynn hwi, ragowgh hwi. yth yw. 41Rag piwpynag a rollo dhywgh hanafas a dhowr dhe eva y'm hanow vy, drefenn agas bos dhe Grist,9:41 hanafas a dhowr dhe eva y'm hanow vy, drefenn agas bos dhe Grist: War-lergh re a'n dornskrifow hanafas a dhowr dhe eva rag hwi dhe vos yn hanow Krist. yn hwir y lavarav dhywgh, kammenn na gyll y wober.\nTemptyans dhe Begh\nMat 18:6-9; Luk 17:1-2\n42‘Ha piwpynag a wrello dhe onan a'n re vyghan ma trebuchya, neb a grys ynnov vy, gwell via dhodho mar pe kregys men-melin meur a-dro dh'y gonna, ha'y vos tewlys y'n mor. 43Ha'th leuv mar kwra dhis trebuchya, trogh hi mes; gwell yw dhis entra mans dhe vewnans, ages mos yn ifarn9:43 ifarn: Greka Gehenna. ha genes diw leuv, y'n tan nevra na vydh difeudhys, 44le na verow aga fryv i, ha ny vydh an tan difeudhys.9:44 Nyns usi an wers ma yn re a'n dornskrifow. 45Ha'th troes mar kwra dhis trebuchya, trogh ev mes; gwell yw dhis entra dhe vewnans evredhek, ages bos tewlys yn ifarn, ha genes dew droes, y'n tan nevra na vydh difeudhys,9:45 War-lergh re a'n dornskrifow nyns usi omma an geryow y'n tan nevra na vydh difeudhys. 46le na verow aga fryv i, ha'n tan ny vydh difeudhys.9:46 Nyns usi an wers ma yn re a'n dornskrifow. 47Ha'th lagas mar kwra dha sklandra, tenn ev mes; gwell yw dhis entra dhe wlaskor Duw unnlagasek, ages bos tewlys yn tan ifarn9:47 yn tan ifarn: Greka y'n Gehenna a dan. ha genes dew lagas, 48le na verow aga fryv, ha'n tan ny vydh difeudhys.\n49‘Rag pub den a vydh sellys gans tan, ha pub sakrifis a vydh sellys gans hoelan.9:49 War-lergh re a'n dornskrifow nyns usi omma an geryow ha pub sakrifis a vydh sellys gans hoelan. 50Hoelan yw da; mes mar teu an hoelan ha bos heb blas, gans pandra y fydh ev sawrys? Bedhes genowgh hoelan ynnowgh agas honan, ha bedhes genowgh kres, an eyl gans y gila.’


All Health Care Professionals Near Bear Creek Village, Pennsylvania\n23 listings were found within 10255075100200 mikm of Bear Creek Village, Pennsylvania\napprox. 6.4 mi from Bear Creek Village, Pennsylvania\napprox. 6.9 mi from Bear Creek Village, Pennsylvania\napprox. 8.9 mi from Bear Creek Village, Pennsylvania\napprox. 9.3 mi from Bear Creek Village, Pennsylvania\napprox. 12.7 mi from Bear Creek Village, Pennsylvania\napprox. 13 mi from Bear Creek Village, Pennsylvania\napprox. 13.8 mi from Bear Creek Village, Pennsylvania\napprox. 14.9 mi from Bear Creek Village, Pennsylvania\napprox. 16.4 mi from Bear Creek Village, Pennsylvania\napprox. 17 mi from Bear Creek Village, Pennsylvania\napprox. 17.1 mi from Bear Creek Village, Pennsylvania\napprox. 18.9 mi from Bear Creek Village, Pennsylvania\napprox. 20.1 mi from Bear Creek Village, Pennsylvania\napprox. 20.3 mi from Bear Creek Village, Pennsylvania\napprox. 20.5 mi from Bear Creek Village, Pennsylvania\napprox. 22.5 mi from Bear Creek Village, Pennsylvania


Nyaa Pantsu - [LowPower-Raws] BanG Dream! (BD 1080P x264 FLAC)\n[LowPower-Raws] BanG Dream! (BD 1080P x264 FLAC)\nDate: 8/6/2018, 5:17:15 PM UTC+0\nLast scraped: 8/2/2019, 4:59:35 PM UTC+0\n[LowPower-Raws] BanG Dream! - 01 (BD 1080P x264 FLAC).mkv 1.1 GiB\n[LowPower-Raws] BanG Dream! - 02 (BD 1080P x264 FLAC).mkv 1.1 GiB\n[LowPower-Raws] BanG Dream! - 03 (BD 1080P x264 FLAC).mkv 1.2 GiB\n[LowPower-Raws] BanG Dream! - 04 (BD 1080P x264 FLAC).mkv 1.1 GiB\n[LowPower-Raws] BanG Dream! - 05 (BD 1080P x264 FLAC).mkv 1.1 GiB\n[LowPower-Raws] BanG Dream! - 06 (BD 1080P x264 FLAC).mkv 1.0 GiB\n[LowPower-Raws] BanG Dream! - 07 (BD 1080P x264 FLAC).mkv 1.0 GiB\n[LowPower-Raws] BanG Dream! - 08 (BD 1080P x264 FLAC).mkv 1.0 GiB\n[LowPower-Raws] BanG Dream! - 09 (BD 1080P x264 FLAC).mkv 1.1 GiB\n[LowPower-Raws] BanG Dream! - 10 (BD 1080P x264 FLAC).mkv 1.0 GiB\n[LowPower-Raws] BanG Dream! - 11 (BD 1080P x264 FLAC).mkv 1.1 GiB\n[LowPower-Raws] BanG Dream! - 12 (BD 1080P x264 FLAC).mkv 1.1 GiB\n[LowPower-Raws] BanG Dream! - 13 (BD 1080P x264 FLAC).mkv 1.2 GiB\n[LowPower-Raws] BanG Dream! - 14 (BD 1080P x264 FLAC).mkv 1.3 GiB\nReport Torrent #1009534


Kadmiom - Wikipedia\nElven gymyk, gwenon dinythyek gorow, gwenon displegyansek, kankregyner\nperiod 5, alkan tremenyans, alkan wosa-tremenyans\nperiod 5, bagas 12\nElven gymyk yw kadmiom, niver 48 y'n Vosen Beriodek. Y furvell gymyk yw Cd. An hanow a dheu dhyworth an ger Latin cadmia, an hanow rag an moon kalamin (calamine yn Sowsnek), kynth yw kalamin zynk karbonad yn tevri. Ny wodhvedhys yw mars essensek yw kadmiom dhe daklow byw, mes diskudhys veu y'n vledhen 2000 diatom morek Thalassiosira weissflogii dhe askorra ensaym arbennek a wra kregi war gadmiom.\nGwenonek yw kadmiom herwydh usadow, yn arbennek mog kadmiom oksid. Pan esa bagas owth oberi war an Pons Havren yn 1966 owth usya faglen oksiacetylen, yth eth an dus klav an eyl wosa y gila. An acheson o gwiskas a gadmiom war an ebilyow. Onan anedha a verwis.\nPlansow a yll sugra kadmiom dhyworth an gweres, martesen drefen bos an gweres ogas dhe valyow koth po drefen bos an tir teylys gans karthyon denel. Kowethyans Yeghes an Norvys a lever bos 70μg pub dydh an nivel diogel. Kadmiom a gaws kleves aswonnys yn Nihon avel Itai-Itai. Ev a wannha eskern ha mellow. An rann a'n Ruvaneth Unys gans an nivel gwettha yw Shipham, yn Gwlas an Hav. Omma yma hen valyow zynk, gans nivelyow a 500 rann an vilvil y'n gweres.\nDiskudhys kadmiom gans Professor Friedrich Stromeyer yn tre Göttingen yn Almayn. Askorrys yw 14,000 tunnas pub bledhen, ha Kanada yw an moyha askorrer. Usys o avel liw yn paynt, glus gwedhyn, plastigow hag ynk y'n termyn eus passyes. Lemmyn usys yw dhe dredangwetha dur usys yn-dann an mor hag yn batriow nikel-kadmiom.\nPoos atomek kadmiom yw 112.41, y boynt teudhi yw 321°C ha'y boynt bryjyon yw 756°C. Y dhosedh yw 8.7kg an liter.\nShipham, Gwlas an Hav\nDiwettha golegyans an folen ma a veu an 12 Ebrel 2022, dhe 18:34.